خولەکە بە بەشداریی 14 یانە بەڕێوە دەچێت\nبە ئامادەبوونی نوێنەری سەرجەم یانەکان بە بەشداریی 14 یانە تیروپشکی وەرزی نوێی خولی نایابی کوردستان راکێشرا.\nنیوەڕۆی ئەمڕۆ شەممە لە هەولێر، تیروپشکی وەرزی نوێی خولی نایابی کوردستان بە بەشداریی 14 یانە راکێشرا، یانەی کەرکووک بەهۆی داگیرکرانی یاریگەکەی و نەبوونی توانای دارایی بۆ دووەم وەرز لەسەر یەک بەشداریی خولەکە ناکات، بەڵام یانەی گازی باکوور کە ئەو یانەیەش دەکەوێتە شاری کەرکووک، بەشداریی خولەکە دەکات.\nپێش ئەوەی خولەکە دەستپێبکات کە وابڕیارە رۆژی 2018/10/22 یەکەم گەڕ بەڕێوە بچێت، کێشە لە نێوان بەشێک لە یانەکان دروستبووە، لە لێدوانێکی بۆ کوردستان24 حاکم جەمالی سەرۆکی یانەی هەندرێن رەتیکردەوە ئامادەبن بۆ یارییەکانی گازی باکوور بچنە کەرکووک و رایگەیاند 'ئەگەر یارییەکانمان بە 3-0 بنووسرێت هەر ناچینە کەرکووک و ئامادە نین یارییەکانمان لەو شارە ئەنجام بدەین'.\nگەرچی پێشتر یانەی برایەتی بەهۆی کێشەکانی دوایین گەڕەکانی وەرزی رابردوو کێشەی لەگەڵ فیدراسیۆنی تۆپی پێی کوردستان دروستبوو، بەڵام ئەو یانەیە بەشدارە لە یارییەکانی وەرزی نوێی خولەکە و بەشداریی یارییەکانی وەرزی داهاتووی خولەکە دەکات، کە وەرزی رابردوو پلەی دووەمی بەدەستهێنا.\nگرتەیەکی کۆبوونەوەی یانە نایابەکان لەگەڵ فیدراسیۆنی تۆپی پێی کوردستان\nخشتەی یارییەکانی گەڕی یەکەمی خولی نایابی کوردستان رۆژی 2018/10/22 بەڕێوە دەچێت\nزێرەڤانی - ئاکرێ یاریگای زێرەڤانی\nدەربەندیخان - دھۆک یاریگای دەربەندیخان\nئارارات - زاخۆ یاریگای ئارارات\nنەورۆز - پ.ھەولێر یاریگای نەورۆز\nپ.سلێمانی - برایەتی یاریگای پ.سلێمانی\nگازی باکوور - شێروانە یاریگای گازی باکوور\nھەندرێن - ھەولێر یاریگای ھەندرێن\nنوێنەری یانە نایابەکان لە کۆبوونەوەکە\nبەگوێرەی رێنماییەکانی وەرزی نوێی خولەکە، دوو یانە دادەبەزنە ریزی یانە پلە یەکەکانی کوردستان و دوو یانەی پلە یەکیش بۆ وەرزی دواتر سەردەوکەون بۆ ریزی یانە نایابەکان، لە کاتێکدا وەرزی رابردوو بە بڕیارێکی فیدراسیۆنی تۆپی پێی کوردستان هیچ یانەیەک دانەبزییە ریزی یانە پلە یەکەکان.\nبەگوێرەی رێنماییەکانی وەرزی نوێ، فیدراسیۆنی تۆپی پێی کوردستان مەرجێکی دیکەشی بۆ یانە نایابەکان داناوە و پێویستە هەر یانەیەک یاریزانێکی لاوی لەدایکبووی 1999 یان زیاتر لە پێکهاتەی سەرەکی یانە نایابەکان بێت.


دوانیوه‌رۆیه‌کی گه‌رم هه‌ردوو به‌جلی رۆناویه‌وه هه‌ریه‌که‌مان له‌سوچێکی دوکانێکی بچکۆله‌ی رۆنگۆڕی فه‌قیرانه‌ی تێک پرژاودا، که‌چه‌ندتایه کۆنێک و به‌رمیلێ بۆ رۆن وکورسییه‌کی به‌ته‌خته دروست کراوی ده‌ستکردی خۆمان و مه‌کینه‌یه‌کی په‌نچه‌ری چه‌ندکۆنه ئیسپانه‌وده‌رنه‌فیزوگازێک وته‌نه‌که‌یه‌ک نیوه‌بڕاو که زستان دارمان تێیداده‌سوتان بۆ خۆگه‌رم کردنه‌وه.\nچاکم بیره چه‌ندرۆژێک پێش هاتنی نه‌ورۆزبوو، هه‌ریه‌که‌مان به‌بیرێکه‌وه چاوانمان له‌ساپیتی دوکانه‌که بریبوو. تائه‌وساته‌ی کاروان هێنامیه‌وه نێو جه‌نجاڵی ساحه‌ی پاسه‌کان، ئه‌وه‌نه‌ی نه‌ماوه بۆ نه‌ورۆز ئه‌زانی؟\n*نه‌ورۆزه‌که‌م، ئه‌ی هۆزه‌که‌م


بزاڤی رۆژنامەگەریی كوردی لە یەكێتی سۆڤیەت و رووسیای ئەمرۆدا\nرۆژنامەی (ریا تازە) وەك نموونە..!\nبێگومان یەكێك لە كارە هەرە سەخت و دژوارەكان كاركردنە لەسەر نووسینەوەی دیرۆكی ڕۆژنامەگەریی كوردی لە دەرەوەی كوردستاندا ، بە‌ندەش ئەوە نزیكەی (27) ساڵم تژی كرد، لەسەر ئەم كارە سەخت و دژوارەدا ، بەڵام خۆشبەختانە دەتوانم ببێژم %80 م بۆ كۆكردنەوە و بە ئەرشیفكردنیان بەجێگەیاندوە و ماوەیەكیشە دەستم بەنووسینەوەیان كردوە. هەوڵدەدەم هێدی هێدی بەچەند بەشێك چ وەك وتار و چ وەك كتێب بە چاپیان بگەیێنم، هەڵبەتە لەسەرەتاوە هەندێكیان بە وتار لەگۆڤار و ڕۆژنامە كوردییەكاندا بڵاودەكەمەوە ، ئەو كورتە نووسینەی ئێستاكە لە بەردەستاندایە پرۆژی نووسینەوەی كتێبێكە دەربارەی بزاڤی ڕۆژنامەگەریی كوردی بە زمانی كوردی و ڕووسی و زمانەكانی تر كە چ لە سەردەمی یەكێتی سۆڤیەت و دوای هەڵوەشانەوەی چاپ و بڵاوكراونەتەوە. ئەوی جێگەی گوتنە نووسینەوەی ئەم كتێبە و ئەوانی دیكە بە میتۆد و فۆرمی ئەم وتارانە نابێت كە ماوەیەكە لە گۆڤار و ڕۆژنامەكاندا دەستم بەبڵاوكردنەوەیان كردوە ، هەوڵدەدەم هەموو ڕەهەندەكانی ناوەڕۆكی ئەو هەموو چاپەمەنیانەی كە بەدەستم خستوون لە ڕووی تەكنیكی زانستی ڕۆژنامەوانییەوە هەموو لایەنێكیان بەسەربكەمەوە.\nدەستپێكی دیرۆكی ڕۆژنامەگەریی كوردی لە یەكێتی سۆڤیەتدا، تا ئەو شوێنەی ئاگاداربم بە ڕۆژنامەی )ریا تازە) دەستپێدەكا ،كە یەكەمین ژمارەی لە 25 ی مانگی ئاداری ساڵی 1930 لە شاری یەریڤان كە لایەن گروپی ئەلفوبێی تازەی كرمانجی بەلاتینی لە ئەرمەنستاندا ، نزیكەی (70) حەفتا ساڵ لە دەرچوون بەردەوام بوو ، و كە تا ئێستاكە بە تەمەنترین ڕۆژنامەیە لە مێژووی رۆژنامەگەریی كوردیدا.\nڕۆژنامەی (ریاتازە) لە قۆناخی یەكەمدا كە لەنێوان ساڵانی (1930- 1938)دا ، هەمووی بەسەریەكەوە (612) ژمارەی لێدەرچووە و دواتر بە بڕیاری دەستهڵاتدارانی مۆسكۆ داخراوە . بێگومان قۆناخی دووەم لە نێوان ساڵانی (1955-1991)دا دەستی بەدەرچوون كردۆتەوە و هەر بەبڕیاری دەستهڵاتدارانی مۆسكۆ ئەمجارەیان بە ئەلفوبێی كریلی دەست بەكاربۆتەوە. دوای هەڵوەشانەوەی یەكێتی سۆڤیەت ، قۆناخی سێیەمی ڕۆژنامەی ریاتازە لەنێوان ساڵا‌نی (1991-2001)دا دەستپێدەكا ، بەڵام ئەمجارەیان بە ئەلفوبێی لاتینی دەست بە دەرچوون دەكاتەوە ، بەداخەوە لەبەر نەبوونی بودجەیەكی دیاركراو ناوە ناوە ژمارەیەكی لێ دەرچووە و دوایی ئەویش وەك چەندان چاپەمەنی پێش خۆی چرای رووناكی كوژاوەتەوە.\nدوا بە دوای ڕۆژنامەی (ریاتازە) ، ڕۆژنامەی (شورا كوردستان)ئەو ژمارانەی كە من لە ئەرشیفخانەیەك لە دەرەوەی شاری مۆسكۆ لەساڵی پاردا دۆزیومەتەوە ، بەم شێوەیە :\n· ڕۆژنامەی شورا كوردستان ژمارە : 10 (217) شەمە ، 29 – 2 – 1936 زمان ئازەری ، شوێن: شاری لاچین كە دەكەوێتە كوردستانی سۆری جاران ، لەوێ چاپ و بڵاوكراوەتەوە.\n· ڕۆژنامەی شورا كوردستان ژمارە : 31 (303) چوارشەمە ، 10 ی تەموز 1937 كە لەشاری لاچین دەرچووە،ئەم ژمارەیان دوا ژمارەیە كەبەدەستم خستووە. ئەم ڕۆژنامەیە تا ئێستاكە بۆم ساخنەبۆتەوە یەكەمین و دوا ژمارەی كەی دەرچووە. من تەنیا (15)پانزە ژمارەی ئەم ڕۆژنامەیەم دۆزیوەتەوە. ئەوی جێگەی گوتنە ماوەك لەمەوبەر لە ڕۆژنامەی(بارزان) بە دوور و درێژی لەسەر ئەم رۆژنامەیەم نووسیوە.\n· ڕۆژنامەی سۆڤیەت كوردستان بەگوێرەی ڕۆژ و مانگ و ساڵ و شوێنی دەرچوونی وادەردەكەوێت ئەم ڕۆژنامەیە جێگەی ڕۆژنامەی شورا كوردستانی گرتبێتەوە ، ڕۆژنامەی سۆڤیەت كوردستان ژمارە ؛ 1 ، 30 پوشپەڕ (تەموز) ساڵ 1937 هەر لە شاری لاچین لە كوردستانی سۆری جاران بە زمانی ئازەری ساڵی پار ئەم ژمارەیەشم لە دەرەوەی شاری مۆسكۆ دۆزیویەوە و ئەمەشیان بە وتارێك لە ڕۆژنامەی(بارزان) بڵاومكردۆتەوە و دواتر لەسەر هەردوو ڕۆژنامە لە هەندێك لە ماڵپەڕە كوردییەكانی ئینتەرنێت وتارەكانم دوبارە بڵاوكردنەوە.\nبەگوێرەی هەندێك سەرچاوەی ڕووسی و كوردی وانیشاندەدەن كە ڕۆژنامەی سۆڤیەت كوردستان دوا ژمارەی لە (13ی مانگی تەموزی ساڵی 1962)دا لێ بڵاوكراوەتەوە. هەڵبەتە دوا ژمارە كە ژمارە (49) (813) (27- 12- 1945)ە ، لەمانگی شوباتی ساڵی 2001 دا ، لەشاری سانكت پیترسبوورگ لە ئەرشیفخانەی گۆڤار و ڕۆژنامە كۆنەكان دۆزیومەتەوە، هیچ ژمارەیەكی تر دوای ئەم ژمارەیەم بە دەست نەخستووە و بێگومان هەر ئەودەمە وتارێكم لە گۆڤاری ڕامان لەسەر\nئەم ژمارانە كە بەدەستم خستبوون نووسی و دواتر لە توێی كتێبێك بەدوور و درێژی بەسەرناوی (ڕۆژنامەی سۆڤیەت كوردستان بیبلۆگرافیا و شرۆڤە) لە شاری هەولێر چاپ و بڵاومكردۆتەوە. تا هەنوكە دیارە نییە كە چەند ژمارە و تا ساڵی چەند بەردەوام بووە، چونكە هەموو ئەوانەی باسی ئەم ڕۆژنامەیان كردوە، هیچ ژمارەیەكی ئەم ڕۆژنامەیان نەبینیوە و تەنیا هەر بەقسە باسیان لێوەكردووە و هیچ بەڵگەیەكی سەڵمێندراویشیان لەمبارەوە نەخستۆتە ڕوو.\n· ڕۆژنامەی كوردستان لە نێوان ساڵانی (1947- 1961)دا ،هەمووی بەسەریەكەوە (99) ژمارەی لە شاری باكۆ بەزمانی كوردی شێوازەری كرمانجی نێوەراست بە ئەلفوبێی ئارامی لێ چاپ و بڵاوكراوەتەوە. ماوەیەك پێشتر بە وتارێكی دوور و درێژ هەر لە ڕۆژنامەی بارزان لە هەولێر لە سەرم نووسیوە و دواتریش ئەم وتارەم دوبارە لە هەندێك لە ماڵپەڕە كوردییەكان لەسەر تۆڕی ئینتەرنێت بڵاوكردۆتەوە.\nدوای هەڵوەشانەوەی یەكێتی سۆڤیەت ڕەوشێكی تازە لە هەموو كۆمارەكان هاتە ئاراوە بە گشتی و لە ڕووسیای ئەمرۆدا بەتایبەتی كۆمەڵێك گۆڤار و ڕۆژنامە بەزمانی كوردی و ڕووسی چاپ و بڵاوكراونەتەوە لەمانە:\nدەنگی كورد (گۆلەس كوردا) بە زمانی ڕووسی / مۆسكۆ.\nئاخینا وڵات بە زمانی كوردی شێوەزاری كرمانجی ژوور و بەئەلفوبێی لاتینی و زمانی ڕووسی لە فۆرمی ڕۆژنامە / مۆسكۆ.\nكوردستان ڕاپۆرت لە فۆرمی گۆڤار بە زمانی ڕووسی / مۆسكۆ.\nدۆستایەتی (دروژبا) لە فۆرمی گۆڤار بە زمانی ڕووسی/ مۆسكۆ.\nدەنگێ ژنان (گۆلاس ژەنشن) لە فۆرمی گۆڤار بە زمانی ڕووسی/ مۆسكۆ.\nكوردستانی نوێ(نۆڤی كوردستان) لە فۆرمی ڕۆژنامە بە زمانی ڕووسی/ سانكت پیترسبوورگ و مۆسكۆ.\nبیری كورد (كوردیسكایە میسڵ)لە فۆرمی ڕۆژنامە بەزمانی ڕووسی / مۆسكۆ.\nدەنگوباسی كوردستان(كوردستانسكایە خرۆنیكا)ئەم ژمارەیەی لەلای منە لە فۆرمی گۆڤار دەرچووە ، بەزمانی ڕووسی / مۆسكۆ.\nكوردستانا ئازاد(سڤەبۆدنا كوردستان) لە فۆرمی ڕۆژنامە تا ئێستا لە مۆسكۆ مانگانە بەزمانی كوردی شێوەزاری كرمانجی ژوور و بەئەلفوبێی لاتینی و زمانی ڕووسی دەردەچێت.\nئەمەو چەندان ڕۆژنامە و گۆڤاری تر لە کۆمارەکانی دیکە بە زمانی کوردی و ڕووسی و زمانی ئەرمەنی و ئازەری و...تاد، چاپ و بڵاوکراونەتەوە و تەواوی ئەو هەموو ڕۆژنامە وگۆڤارانە ، دەتوانین ببێژین : لە نێوان ساڵانی (1991-1992)دا ، دەستیان بەدەرچوون و بڵاوکردنەوە کردوە، بەڵام بەشی هەرە زۆریان ئێستاکە دەرناکەون و چرای ڕووناکییان کوژاوەتەوە.\nتەنیا ڕۆژنامەی ( کوردستانا ئازاد)ە ،تا ئێستاکە درێژەی بە دەرچوونی خۆی دەدا لە شاری مۆسکۆ.\nهەوڵدەدەم لە ئایندەیەکی نزیکدا ئەو رۆژنامە و گۆڤارانەی لەپێشدا ئاماژەم بەناویان داوە ، لەمەودوا هەرجارێ یەکێکیان بەسەربکەمەوە.\n• بۆ یەكەمینجار ژمارەكانی قۆناخی یەكەمی نێوان ساڵانی (1930-1938) ڕۆژنامەی (ریاتازە)م هەر لە ژمارە یەكەوە تا چەند ژمارەیەكی ساڵی(1938) لە شوباتی ساڵی 2001 دا ، لە شاری سانكت پیترسبوورگ لە ڕووسیا لە ئەرشیفخانەی ڕۆژنامەكۆنەكاندا بەدەستم خستوون.\n• پێشموایە خودانی ئەم دێرانە یەكەمین كەسە كە ژمارەی یەكی ڕۆژنامەی (ریاتازە)ی بۆ یەكەمینجار لە میدیای كوردی بڵاوكردۆتەوە و هەڵەی نووسەرانی پێش خۆی ڕاستكردۆتەوە كە هەرهەموویان بە ئۆرگانی پارتی كۆمەنیستی ئەرمەنستان ناویان بردوە، لەڕاستیدا لە قۆناخی یەكەمدا كە لەنێوان ساڵانی (1930- 1938)دا لەلایەن گرووپی ئەلفوبێی تازەی كرمانجی بەلاتینی لەشاری یەریڤان بڵاوكراوەتەوە.


شەڕی ئابووری دژی ئێران خەریکە کۆتایی دێت - Mehr News Agency\nAP ١٣٩٩ Dey ٤ ٢٠:٠٤\nNews Code 35323\nشەڕی ئابووری دژی ئێران خەریکە کۆتایی دێت\nسەرۆک کۆماری ئێران بە وتنی ئەوەی کە ئەبێ خێرا ئاگری گەمارۆکان بکوژێنەوە، وتی: ئاڵبەت ئێمە پێویستمان بە بەزەیی کەسێک لە جیهان نییە.\nبە ڕاپۆرتی ئاژانسی هەواڵی مێهر، حەسەن ڕۆحانی سەرۆک کۆماری ئێران سەرلەبەیانی ئەمڕۆ پێنجشەممە بە پیرۆزبایی بەبۆنەی لەدایک بوونی حەزرەتی عیسا مەسێح وتی: لەدایک بوونی حەزرەتی عیسا پەیجوویەک لەلایەن خوداوە بوو و بە وتەی قورئانی پیرۆز ئەو قسەی خودا بوو و هۆی بەرەکەتی مرۆڤ لە سەرەتاوە تا ڕۆژی قیامەتە.\nناوبراو وتیشی: ئەم پێنجشەممەیە ڕۆژێکی خۆش بوو لە بەر کرانەوەی پڕۆژەی یەک ملیار یۆرۆیی. ئەو کرانەوەیە لە کاتی شەڕی ئابووری ڕووی دا کە ئەبێ ئەوە لە هەموو چالاکان و فەرماندەکانی شەڕی ئابووری پیرۆزبایی بڵێین.\nسەرۆک کۆمار وتی: ئەگەر شەڕی ئابووری 30 ساڵیش بخایێنێت دیسان خەڵکی ئێمە دەوەستن و بەرخۆدان دەکەن ئەگەرچی بە بڕوای من ئەو شەڕە خەریکە کۆتایی دێت و ئەوەی کە فەرماندەیی ئەو شەڕەی دەکرد خەریکە دوایین هەناسەکانی بواری سیاسی خۆی لێدەدات.\nڕۆحانی گەمارۆکانی بەرهەمی هاوبەشی ئیسرائیل، هەندێک وڵاتانی ناوچەکە و توندڕەوەکانی ئەمریکا وەسف کرد و وتی: ئێمە ئەبێ پیلانی دوژمنان تێکبدەین و نەهێڵین ئەو ستەمە درێژەی هەبێت. ئێمە ئەبێ خێرا ئاگری گەمارۆکان بکوژێنینەوە ئاڵبەت لەو ڕێگایەدا پێویستمان بە بەزەیی کەس نییە و ئەوە گرینگە لە ئەمریکا دەست لە گەمارۆکان هەڵبگرێت.


ئەستێرەی یانەی بایرن میونشن، ڕۆبێرت لیڤاندۆڤسکی لە ژووری جل گۆڕینەکانی یانەی بەرشلۆنە پەیوەندییەکی تەلەفۆنی ئەنجام داوە و بە توڕەییەوە ناوی یانەی بەرشلۆنەی هێناوە.\nڕۆژنامەی بێلد سپۆرتی ئەڵمانی ئاشکرای کردووە، کەسێک لە ناوخۆی یانەی بایرن میونشن لە ژووری جل گۆڕینەکان بینیویەتی لیڤاندۆڤسکی پەیوەندیی تەلەفۆنی دەکات، لە کاتی پەیوەندیکردنەکەدا تووڕەیی دایگرتووە و تەقیوەتەوە، بەڵام بە زمانی پۆڵەندی قسەی کردووە و چواردەورەکەی تێنەگەیشتوون لەبارەی چییەوە دەدوێت.\nسەرچاوەکە بە بێلدی وتووە، زۆرینەی یاریزانانی بایرن گوێیان لێبووە چەند جارێک ناوی یانەی بەرشلۆنەی هێناوە، دڵنیابوون لەبارەی یانە کەتەلۆنییەکەوە قسە دەکات، بەڵام ناوەڕۆکی قسەکانیان نەزانیوە بۆ چ مەبەستێکە.\nلیڤاندۆڤسکی لە هاوینی 2023 گرێبەستی لەگەڵ بایرن کۆتایی دێت، داوایکردووە ڕێپێدانی پێبدرێت لە مێرکاتۆی هاوینی 2022 پەیوەندی بە یانەی بەرشلۆنەوە بکات.\nڕێبەر ئەحمەد لە تاران بووە<br>زانیاری لەبارەی كۆبوونەوەی یەكێتی و پارتی\nچاڤی داوای یاریزانێكی تری لە ئیدارەی بەرشلۆنە كردووە\nچاڤی هێرناندێز، ڕاهێنەری بەرشلۆنە، داوای لە ئیدارەی یانەكەی كردووە دەستبەرداری كۆتینیۆ ببن و تیاگۆ ئالكانتارا بگەڕێننەوە. لەو كاتەوەی…


’’بچن بۆ کوردستان’’\nمحەمەد حەلبوسی، سەرۆکى پەرلەمانی عێراق جەختی کردەوە لەسەر پاراستنی ماف و سەلامەتی خۆپیشاندەران و لیژنەى مافی مرۆڤی ڕاسپارد سەردانی هەرێمی کوردستان بکەن بۆ بەدواداچوونی پرسەکە.\nبازنەى ڕاگەیاندنی پەرلەمانی عێراق لە ڕوونکردنەوەیەکدا کە ناس کورد بەدواداچوونی بۆ کردووە (9ی کانونی یەکەمی 2020) دەڵێت، "سەرۆکى پەرلەمانی عێراق داوای لە لیژنەى مافی مرۆڤ کردووە سەردانی ئەو ناوچانەى هەرێمی کوردستان بکات کە خۆپیشاندانیان تێدا ڕووی داوە."\nتائێستا بە کۆی گشتی، پێنج خۆپیشاندەر لە چەمچەماڵ، دەربەندیخان، کفری، سەیدسادق و تەکیە و کادیرێکی ناوچەی پێنجوێنی پارتیش کوژراون، هاوکات نزیکەى 100 بریندار لە ڕیزی خۆپیشاندەران و هێزە ئەمنییەکان تۆمار کراون.\nکێشەى بڕانى کارەبا لە هەولێر ’چارەسەر دەکرێت’\n2020.12.20 - 20:35


شێخ زەکزەکی بو دادگایی دەگوێزرێتەوە بۆ ناوچەی کادونا\nFebruary 18, 2017 - 1:09 PM کۆدی هه واڵ : 812451 سه ر چاوه : ابنا24کردی Link:\nحکومەتی ناوەندی نیجیریا لەم دواییە دا بڕیاری داوە شێخ زەکزەکی بو لێکۆڵینەوەی زیاتر لە تۆمەتە ساختە کان دەگویزرێتەوە بۆ ناوچەی کادونا\nحکومەتی ناوەندی نیجیریا لەم دواییە دا بڕیاری داوە شێخ زەکزەکی بو لێکۆڵینەوەی زیاتر لە تۆمەتە ساختە کان دەگویزرێتەوە بۆ ناوچەی کادونا .\nبە پێی هەواڵ دەری ئەهلی بەیت ع.ابنا: دەوڵەتی مەرکەزی نیجریا بە پێچەوانەی حوکمی دادگای ئەم وڵاتە، بڕیاری داوە بۆ زیاتر ڵێکۆڵینەوە لە تۆمەتە ساختەکانی شێخ ئەو بە مەسولینی ناوچەی کادونا دەسپئرن.\nئەم بڕیارە لە نێوان باڵادەستانی نیجریە و مەسولینی ناوچەی کادونا واژۆو کراوە.\nلە ڕابردوو دا کاربەدەستانی ناوچەی کادونا داوای ئەوەیان کردبوو کە شێخ بدەن بەدەستی ئەوان و لێکۆڵینەوەی لێیوە بکەن بەڵام کاربەدەستانی نیجریە ئەم داوا کاریەیان ڕەت کردبویەوە، بەڵام لە هەمان کات دا بە ئیمزای ئەم هاوکاریە نامە بڕیار درا بەم زوانە ئەم زانا شێعەیە بگوازرێتەوە بۆ ئەیالەتی کادونا و لەوێ لێکۆڵینەوەی بۆ بکرێت و تۆمەتەکانی واژۆ بکرێت .\nبە وتەی وتەبێژی حرکەی ئیسلامی نیجریە ئەگە ئەم ئیشە بکرێت ئەوا کاربەدەستانی ئەیالەتی کادونا شێخ زەکزەکی لە دادگایەک، دادگایی دەکەن و تۆمەدی سێ دەیە بڵاو کردنەوەی بیرۆکەی تیرۆرستی دەخەنە پاڵ .\nشایەنی باسە ئەم بڕیارەی دەوڵەتی فیدراڵی نیجریە ، بە پێچەوانەی حۆکمێکە کە پێش دو مانگ کە دادگای ئەم وڵاتە لە ئەیالەتی ابوجا کە باس لە ئازادی شێخ زەکزەکی و هاوسەرەکەی و دیەی ئەو کەسانەی کە کوژراون دەکات. لەسەر ئەساسی ئەم حوکمە، هێزەکانی نیجریا لەم بابەتەدا هەڵەیان کردوە و نەدەبوو شێخیان بگرتایا و شێخ و هاوسەرەکەی بە تەواوە تی بە بێ تاوان ناوبردوە .\nئەندامانی حەرکەی ئیسلامی نیجریا، سەرەتایی هەفتەی پێشوو بە ڕێپێوانێکی گەورە، نیگەرانی خۆیان بەرامبەر بە تەندروستی شێخ و ژنەکەی دەربڕی و داوای ئازادی شێخ و خێزانەکەی بە پێی حوکمی دادگای ئەم وڵاتە، دەکەن


ڕۆشنبیری کورد کێیە؟ - باسک نێت\nدەستپێك/ نوسەران/ڕۆشنبیری کورد کێیە؟\nBalen Ibrahim 2020-03-06\nلە ئێستادا بەهۆی ئەو پێشکەوتنە خێرایەی لە بواری تەکنەلۆژیا هاتۆتە ئاراوە و جیهان بووە بە گوندێکی بچووک، ڕووداوێک بەسە بۆ ئەوەی زۆربەی خەڵكی لە جیهاندا بیزانن، کە زۆرجار بەشێک لەم ڕووداوانە دەبنە مایەی هەڵوێستە لەسەر کردن لە لایەن ڕۆشنبیرانی کوردیشەوە بەتایبەت لە باشوری کوردستان.\nڕۆشنبیران لە باشوری کوردستان هەڵوێست و قسەکانیان لە چوارچێوەی ئەوەدایە، پێیان وایە ئەوان لە پێناو مرۆڤایەتیدا دەنووسن و دژی هەر جۆرە ئازاردان و کوشتنی مرۆڤ و ئاژەڵ و تەنانەت زیان گەیاندن بە دارێک، یاخود ژینگەی کۆمەڵگان.\nهیومانیزم (مرۆڤدۆستی) چییە؟\nواتای مرۆیی، یان مرۆڤایەتی دەبەخشێت. بە هەموو ئەو تیۆرانە دەگوترێ کە بڕوایان بە بەختەوەری و ڕێزدانان بۆ کەسایەتی مرۆڤ و پێشکەوتنی هەمەلایەنی مرۆڤ و پێکهێنانی هەلومەرجێکی لەبار بۆ ژیانی کۆمەڵایەتی مرۆڤ هەیە.\nهیومانیزم بریتییە لە پەیوەندی و کۆنتاکتی ڕەوشتی ناسک، کە بنەما و بناغەکەی دەرهاتووی ناخی مرۆڤە، بەمەبەستی توندوتۆڵکردنی پەیوەندییەکانی مرۆڤ لەگەڵ ژیان و ژینگە و کۆمەڵگاکەیدا. لێرەوەش ئەوە دەگەیەنێت کە هیچ شتێکی مرۆڤانە نییە کە نامۆ بێت بە مرۆڤ.\nهیومانیزم، وەک شێوازێکی ژیان بە واتای مرۆڤدۆستی و ڕوانینە مرۆڤ، وەک ئەوەی کە بوونەوەرێکی هۆشمەندە و دەبێت ڕێز لە توانایی و کەرامەتی بگیرێت، بۆ ئەمەش مرۆڤەکان هیچ جیاوازییەکیان نییە.\nئەگەر ئەم دێڕانەی سەرەوە بخوێنینەوە، کە لەسەر مرۆڤدۆستی نووسراوە، بیرێک لە ڕابردوو بکەینەوە دەبینین ڕۆشنبیری کورد لە بارەی ڕووداوی هێرشکردنە سەر گۆڤارى (شارلی ئیبدۆ) لە فەرەنسا هەڵوێستیان هەبوو، ڕۆشنبیرێک دەنووسێت پەلاماردانی گۆڤاری (شارلی ئیبدۆ) لە سەرەتای ٢٠١٥دا، پەلاماردانی ئازادیی ڕادەربڕین بوو.\nهەروەها هەر بەهۆی مرۆڤدۆستییانەوە زۆر گرنگی بە وەرگێڕانی کارەساتی هوڵۆکۆس دەدەن زۆر زیاتر لەوەی کار بکەن بۆ ئەوەی ئەنفال بناسێنن بە جیهان کاریان کردووە، بۆ ناساندنی جینۆسایدی جولەکەکان لای گەلی کورد، لە ڕاستیدا ڕۆشنبیرانی کورد ئەو شەڕەی دەیکەن بەناوی مرۆڤدۆستییەوە و پێان وایە دەبێت پێکەوەژیانی ژێر دەسەڵاتێکی سیکۆلار دروست بێت، لەسەرو تێڕوانینی ئاینەوە بەدیاری کراوی ئاینی ئیسلام بڕواننە مرۆڤ تەنها دروشم و قسەی زلە، کاتێک دێتە سەر ئازارەکانی مرۆڤی موسوڵمان بێ دەنگ دەبن و وشەیەکیان لە دەم نایەتە دەرەوە لە کاتێکدا لە وڵاتێکی گەورەی وەک چین کە سیستەمێکی شیوعی باڵا دەستە کەمینەیەکی موسوڵمان تێیدا دەژی، نزیکەی (100) ملیۆن کەسن بە گوێرەی په‌یمانگای سیاسه‌تی ستراتیژی ئوسترالیا له ڕاپۆرتێكدا كه له ڕۆژنامه‌ی واشنتۆن پۆست بڵاوكراوه‌ته‌وه، باس له‌وه ده‌كات كه به هه‌زاران موسڵمانی (ویگۆر) كه ده‌ستبه‌سه‌رن له زیندانێكدا وێڕای ئه‌وه‌ی پێشتر سزا ئه‌دران و ته‌لقینی بیروباوه‌ڕیان ده‌كرا، ئێستا به زۆره‌ملێ بۆ كاركردن ڕاپێچی (27) كارگه ده‌كرێن له (9) كه‌رتی جیاجیای چین، له نێویاندا كارگه‌ی پێڵاوی براندی (نیك) كه براندێكی جیهانییه له چین.\nبه‌پێی راپۆرته‌كه ئه‌و ده‌ستگیركراوه موسڵمانانه له نێوان ساڵانی (2018 – 2019) له كه‌رتی شینگیانگ له شوێنی كاركردن و نیشته‌جێبوونیان دوورخرانه‌وه و به‌ره‌و كه‌مپێكی زۆره‌ملێی هاوشێوه‌ی زیندان بردیانن به بیانووی بنبڕكردنی په‌ڕگیری ئاینی، به‌ڵام له‌دوای بڵاوبوونه‌وه‌ی ڤایرۆسی كۆرۆنا و بۆ پڕكردنه‌وه‌ی زیانه ئابوورییه‌كان، حوكومه‌تی چین له‌نێو كارگه‌كاندا كاریان پێده‌كەن بێ ئه‌وه‌ی هیچ هه‌قده‌ستێكیان بۆ سه‌رفبكات.\nیاخود لە وڵاتێکی وەک هندستان کە زۆرینەی هندۆسن ڕۆژانە ئازار و ئەشكەنجەی کەمینەی موسوڵمانانی ئەو وڵاتە دەدرێت، کە ژمارەیان زیاترە لە (١٧٠)ملیۆن موسوڵمان، لە تازەترین بڕیاریدا پەرلەمانی ئەو وڵاتە ڕایگەیاند ڕێگەنادەین ڕەگەزنامە بە هاوڵاتیانی کۆچبەری موسوڵمانی هەرسێ وڵاتی دراوسێی کە (ئەفغانستان و پاکستان و بەنگلادیش)ە بدرێ، کاتێکیش خۆپیشاندانی ناڕەزایی دەستی پێکردووە زیاتر لە ٥ هەزار کەسیان دەستگیرکردووە و چەند کەسێکیان کوشتووە، هەروەها هێڵەکانی پەیوەندیان لە ناوچە موسوڵمان نیشینەکان ڕاگرتووە.\nبەڵام لەم کاتەدا ڕۆشنبیران بێ دەنگیان هەڵبژاردووە، بە بڕوای من دەگەڕێتەوە بۆ ئەوەی لە ناخی زۆرینەیاندا هەڵگری ڕقن لە مرۆڤی موسوڵمان، نەک هەر مرۆڤ دۆست نین، بەڵکو دژی ئاینەکەشن کە ئیسلامە، پشگیری کردن لە موسوڵمانانیش وەک ڕێگایەک نابینن بۆ پەیداکردنی پارە، ئەگینا ئەوان کەمپینی پاراستنی مافی ئاژەڵان و پاراستنی دار و درەخت و سەوزایی و ژینگە دەکەن، بە دەیان ڕێکخراوی ژینگەیی و سروشتیان دروستکردووە و ساڵانە پارە و نەسریەی بۆ وەردەگرن لە حسابی ئەم میللەتە، لەولاشەوە ئێوارەیان لێهات بەرەو باخی گەورە پیاوانی حیزب ئەڕۆن بۆ خواردنی گۆشتی ئاسک و برژاندنی بە دارودرەختی وڵات .\nلە هەرێمی کوردستانیش لە ئێستادا کە نەخۆشی کۆرۆنا پرسێکی گەرمە، ئەم قەڵەم بەدەستانە وەک بڵێی زۆر خەمی خەڵکیان بێت گەورەترین هەرایان لەسەر مامۆستایانی ئاینی و یەکێتی زانایان دروستکرد، کە ئەنجومەنی باڵای فتوای هەرێم وتیان ناتوانین لەم كاتەدا نوێژی هەینی بوەستێنین، بەڵام خۆیان گێل ئەکەن لەوەی کە هەمان ڕۆژ ئەنجوومەنی پارێزگای سلێمانی هەوڵی کۆبوونەوەیدا بۆ ڕاگرتنی دەوامی فەرمانگەکان و ڕێکاری پێویست بۆ خۆپاراستنی هاوڵاتیان، بەڵام حیزبە دەسەڵاتدارەکان هاتنە سەرخەت و نەیان هێشت بڕیاری لەسەر بدرێت، ئەی بۆ بێ دەنگبوون؟ لە خەمی بڕینی پارەی سەنتەرەکانی بەناو توێژینەوە و ناوەندەکانی بەناو ڕۆشنبیری و پەرەپێدانی سیاسیی و میدیا سێبەرەکانتاندا بوون؟ کە تائێستا بەردێکتان نەخستۆتە سەر بەردێک، یاخود ئێوەی ڕۆشنبیر وەک ڕۆبۆت ئەبێت حیزب بتان جوڵێنێت و کات و شوێنی قسەکانتان بۆ دیاری بکات؟\nئەمەیە ڕۆشنبیری کورد، نەک هەر خەمی مرۆڤێتی لەوسەری دونیا و خەمی ئاژەڵ و ڕووەک و سەوزاییەتی، بەڵام بەهۆی ئەوەی حیزبەکەی لە هەناوی خۆیدا دژایەتی ئیسلامی هەڵبژاردووە لە ئاست ئازاری ملیۆنان مرۆڤی موسوڵمان لە جیهاندا کەڕوڵاڵە، دەستی قەڵەم ناگرێت هیچ بنوسێت.\nتەندروستی سلێمانی تیمی رشتن و پاکردنەوەی خستە حاڵەتی ئامادەباشیەوە\nپشت بەخوا بەستن بەزار ناکرێ\nتایبەت مەندیی کۆنگرە…..!!\nقەیرانە حزبیەکان بۆ کاریگەری لەسەر ژیانی خەڵک دروست دەکەن؟\nپڕۆسەی خاوێنکردنەوەی پۆخڵکراو


ئه‌وه‌ی به‌رپرسانی هه‌رێم پێیاننه‌كرا ... هیوا سه‌ید سه‌لیم\nبه‌ر له‌وه‌ی بچمه سه‌ر ئه‌سڵی مه‌به‌ستی ئه‌و به‌راورد كاریه‌ی سه‌ره‌وه، ده‌مه‌وێت بڵێم من وه‌ك كه‌سێكی كوردستانی هیچ ئینتیمام بۆ عێراق نیه، خۆشم یه‌كێك بووم له‌وانه‌ی له‌ژێر نه‌شئه‌ی سه‌ركه‌وتنه‌كانی رۆژانی ڕاپه‌رین له ساڵی 1991 ره‌گه‌زنامه‌ی عێراقی خۆم فڕێدا، دوای به‌ناچاری چووم تازه‌مكرده‌وه، ئه‌وه پاكانه نیه، به‌س دوو سێ شتی له‌و بابه‌ته‌ی سه‌ره‌وه‌م نووسی كه با هه‌رێم چاو له هه‌نگاوه‌كانی به‌غدا بكات، له نموونه‌ی ئه‌نجامدانی هه‌ڵبژاردن له كاتی خۆی و ده‌ستاوده‌ستی ده‌سه‌ڵات و هه‌نگاوه‌كانی چاكسازی، كه‌سانێك كۆمێنتیان بۆم نووسی گوایه وه‌ك مالكی و فه‌تلاوی بیرده‌كه‌مه‌وه .\nئیستاش ده‌بینین كه هه‌رێمی كوردستان له شێوه‌ی به‌غدا سیستمه سیاسی و ئیداریه‌كه‌ی گیرۆده‌ی ده‌ستی گه‌نده‌ڵی بووه، به‌ڵام وه‌ك به‌عدا جورئه‌ت ناكه‌ن ده‌ست بۆ چاكسازی ببه‌ن، عه‌بادی به‌و ماوه كه‌مه‌ی ده‌سه‌ڵاتی كه سه‌رۆك وه‌زیرانی عێراقه، هه‌نگاوێكی گه‌وره‌ی نا و ده‌ستی بۆ ناوه‌ندی گه‌وره‌ی ده‌سه‌ڵات برد كه له‌ناویان هه‌یه تێوه‌گڵاوه له‌گه‌نده‌ڵی، عه‌بادی له به‌غدا به یاسا به‌رپرسی گه‌وره‌ی وه‌ك جێگری سه‌رۆك وه‌زیران و سه‌رۆك كۆمار لاده‌دات و ئه‌نجومه‌نی نوێنه‌رانی عێراقیش پشتیوانی ده‌كات، به‌غدا سه‌فه‌رله‌سه‌ر ئه‌و به‌رپرسانه‌وه سه‌دانی خوار ئه‌وانه قه‌ده‌غه ده‌كات، به‌غدا سه‌دان به‌رپرسی گه‌نده‌ڵ ده‌داته دادگا، ده‌ست به‌سه‌ر سه‌روه‌ت و سامانیان داده‌گرێت، عه‌بادی دێت مولكیه‌تی فرۆكه‌یه‌ك له مالكی كۆنه سه‌رۆك وه‌زیرانی عێراق و جێگری سه‌رۆك كۆماری ئێستا ده‌ستێنێته‌وه و ده‌یخاته‌وه سه‌ر هێلی فرۆكه‌وانی عێراقی، له به‌غدا فه‌رمانده‌ی گه‌وره‌ی سه‌ربازی له پۆسته‌كه‌ی لادرا، له‌ناویان سه‌رۆك ئه‌ركان و قائیدی فرقه هه‌یه، له به‌غدا ده‌سته‌ی نه‌زاهه ده‌یان فایلی گه‌نده‌ڵی به‌رپرسان ئاشكرا ده‌كات، ئاخر بۆ به‌غدا له هه‌رێم باشتر نیه ؟\nله هه‌رێمی كوردستان گه‌نده‌ڵی هه‌یه و ناشاردرێته‌وه، له هه‌رێمی كوردستان له شێوه‌ی به‌غدا به هه‌زاران كارمه‌ندی بن دیوار هه‌یه، به‌سه‌دان كه‌س به پله‌ی وه‌زیر خانه‌نیشین كراوه، به بێ ئه‌وه‌ی رۆژێك وه‌زیر بووبن، له هه‌رێمی كوردستان به‌سه‌دان كه‌س به پله‌ی تایبه‌ت خانه‌نیشین كراون نه‌ك ئه‌و پۆسته‌یان نه‌بینیوه بگره تێیدایه خه‌ڵكی هه‌رێم نیه و ته‌نانه‌ت كوردیش نیه، به هه‌زاران كه‌س به پله‌ی باشی پێشمه‌رگه‌ی دێرین خانه‌نیشین كراوه به‌بێ ئه‌وه‌ی رۆژێك پێشمه‌رگه بووبن، سه‌دان كه‌س به شه‌هید نووسراوه نه‌ك شه‌هید نیه بگره دووژمنی میلله‌تكه‌ی خۆشی بووه، له هه‌رێمی كوردستان ساڵانێكه باس له مافیای ده‌رمان ده‌كرێت، تا گه‌یشته ئه‌وه‌ی به‌هۆی خرابی كوالیتی ده‌رمان ده‌یان هاوڵاتی چاوله ده‌ست بده‌ن، له ساڵۆنه‌كانی نه‌شته‌رگه‌ری گیان له ده‌ست بدات، له هه‌رێمی كوردستان كه‌سانێك نه‌وتیان به داعش فرۆشت، كه‌س به ئاشكرا دادگایی نه‌كرا، سه‌نگه‌ر شه‌ڕ له به‌رامبه‌ر داعش چۆل كرا كه‌س سزا نه‌درا .\nله به‌رامبه‌ر هه‌موو ئه‌وانه له هه‌رێمی كوردستان حزب پرۆژه‌ی چاكسازی هه‌یه، ئۆپزسیۆنی كۆن پرۆژه‌ی هه‌بوو، له هه‌مووشی گرنگ تر سه‌رۆكی هه‌رێم به‌رنامه‌ی چاكسازی هه‌بوو و راشیگه‌یاند و له‌و به‌رنامه‌یه‌دا خاڵ به خاڵ باس له كێماسیه‌كانی بواری به‌رهه‌مهێنان و گه‌نده‌ڵی له بواری ده‌رمان كراوه ، به‌ڵام هه‌موو ئه‌وانه پرۆژه‌و پێشنیار بوون هیچمان نه‌بینی .\nله كوردستان ئیراده‌ی چاكسازی بوونی نیه، تا ئه‌وه ئیراده‌یه دروسست نه‌بێت، حزب له سه‌رووی حكومه‌ت ده‌بێت، كه‌سه ده‌ستڕۆیشته‌وه‌كانی ناو حزب خاوه‌نی بیره نه‌وت و كۆمپانیای گواستنه‌وه گه‌یاندن و ده‌رمان و دارو به‌ردی ئه‌و وڵاته ده‌بن، بۆیه خۆشیتان بێت و ترشیتان بێت به‌غدا له هه‌رێم ئازاتر بوو، بۆیه هیچ شه‌رم نیه وه‌رن با چاو له به‌غدا بكه‌ین، هیچ بیانوێك بۆ خۆدزینه‌وه له چاكسازی نه‌ماوه، ئه‌گه‌ڕ شه‌ڕی داعش ده‌كه‌نه بیانوو ئه‌وه داعش له لێواری به‌غدایه، ئه‌گه‌ر دۆخی ناوخۆی هه‌رێم ده‌كه‌نه بیانوو، به‌غدا حاڵی له ئێمه باشتر نیه، ئه‌وه‌ی به‌غدا هه‌یه‌تی و هه‌رێم نیه‌تی ئیراده‌یه بۆ چاكسازی .


ئەسپی تورین وەک کۆتایی هەموو شتێک: گفتوگۆ لەگەڵ بێلا تار » DidiMn\nسەرەتا / چاوپێکەوتن/سینەما / ئەسپی تورین وەک کۆتایی هەموو شتێک: گفتوگۆ لەگەڵ بێلا تار\nئەسپی تورین بە نیسبەت دەرهێنەری هەنگاری، بێلا تارەوە، کۆتاییە. نەک تەنها کۆتایی ژیانیەتی وەک فیلمسازێک، بەڵکو کۆتایی هەموو شتێکە.\nبێلا تار زۆر جار بەراورد دەکرێت بە دەرهێنەری ڕووسی، ئەندرێ تارکۆڤسکی، بەڵام فیلمەکانی ئەم پێچەوانەی تارکۆڤسکی مامەڵە لەگەڵ غیابی خودا و ناتەواوی لە خەلقدا دەکەن.\nئەسپی تورین، چیرۆکی ئەسپێک دەگێڕێتەوە، کە چیی بەسەر دێت، هەروەها چییش بەسەر ئەو کەسەدا دێت کە خاوەنی ئەسپەکەیە – ئۆهڵسدۆرفەری جووتیار و کچەکەی، کە ئێمە لە فیلەمەکەشدا ناوی نازانین. تەواوی فیلمەکە چیرۆکی وجودی ڕۆژ دوای ڕۆژی ئەم دوو کەسە دەگێڕێتەوە لە کێڵگەیەکی بچووکدا، کە تێیدا دەژین. هەموو ڕۆژێک هەمان ڕووداوەکان و شتەکان دووبارە دەبنەوە: دەرکێشانی ئاو لە بیر، جل لەبەرکردنەوە و داکەندن، بەزەحمەتداخرانی دەرگەی ماڵ بە هۆی ڕەشەبای لەگەردەلوولچووەوە، پەتاتەکوڵاندن و خواردنی. هەروەها خەوتن و هەستان.\nبە درێژایی فیلمەکە، کە سەد و چلوشەش خولەکە، چەند دیالۆگێکی کەم لە نێوان کارەکتەرەکان دەگۆڕدرێتەوە (لەو کێڵگە چۆڵەدا دوو سەردانیکەریان دەبێت). یەکیان پیاوێکی سەرخۆش و ئەوانی دیکەش کۆمەڵە قەرەجێکی ڕاگوزەرن.\nموزیکی فیلمەکە، کە وەک بێلا تار خۆیشی لە چاوپێکەوتنەکەدا وەک یەکێک لە کارەکتەرە سەرەکییەکان باسی دەکات، لە لایەن میهالی ڤیگەوە دانراوە. لە فیلمەکەدا ئەسپەکە ڕەتی ئەوە دەکاتەوە کە بخوا و بخواتەوە. ئەمە سەرەڕای ئەوەی هیچ کردەیەکی ترادیشناڵی سینەمایی لە فیلمەکەدا نییە و تەواوی فیلمەکە ست گرتەی درێژە.\nبێلا تار ئەوەی ڕاگەیاندووە، کە هیچی تر فیلم دروست ناکات و بۆ خۆی سەرقاڵی دامەزراندنی قوتابخانەیەکی فیلم دەبێت لە کرواتیا و کاری بەرهەمهێنانی فیلمە هەنگارییەکان دەکات لە کۆمپانیای بەرهەمێنانەکەیدا و لەژێر چاودێریی خۆی.\nئەم چاوپێکەوتنە لەگەڵ دەرهێنەری ئەسپی تورینە و قسەکردنە لەسەر فەلسەفەی فیلمسازیی ئەو و دیدە تاریکەکەی لەمەڕ ژیانەوە.\nچ شتێکی بەسەرهاتەکەی نیتچە سەرنجی ڕاکێشایت؟\nلەبیرمە ساڵی ١٩٨٥ بوو (کاتێک بۆ یەکەم جار ئەو بەسەرهاتەم بیست)، ئەم چیرۆکەیان بۆ گێڕامەوە، کە دەربارەی نیتچە و ئەسپەکەیەتی. بەڵام ئێمە ئەم پرسیارەمان خستە سەر بەسەرهاتەکە: ”ئەسپەکە چیی بەسەر هات؟ ئاخۆ چیی بەسەر هاتبێت؟ دەزانین فرێدریک نیتچە چیی بەسەر هات، بەڵام هیچ لەبارەی ئەسپەکەوە نازانین کە چیی بەسەر هاتووە؛ ئەسپەکە بۆ من زۆر گرنگ بوو.\nبۆچی سەرنجت لەسەر ئەم ئەسپەیە؟ بۆچی ئەم ئەسپەت هەڵبژارد؟\nچونکە ئەوە بابەتی ڕیاڵە – ئەسپەکە یەکێکە لە کاراکتەرە سەرەکییەکان. لات وایە بەبێ ئەم ئەسپە، ئێمە خەریکی چی بین؟\nبۆچی لە فیلمەکەدا گرتەی درێژت هەڵبژاردووە؟\nکاتێک کە ئیش بە گرتەی درێژ دەکەیت، لە کامێرادا هەموو شتێک دەتوانیت بکەیت، هەر لە کامێرادا ئیدیت دەکەیت. بڕین (کەت) ناکەیت، لەبەر تەنگژەی کات، هەروەها تەنگژەی جووڵە و تەنگژەی دۆخی نێوان ئەکتەرەکان و کامێرا و ئەکتەرەکان و تەواوی شتەکان پێکەوە، دەتوانیت بە گرتەی درێژ ئیش بکەیت و هەموان دەبێت بەشێک بن لە بارودۆخەکە – نەتوانن لێی ڕابکەن. ئەگەر بە گرتەی کورت ئیش بکەیت، هەر پازدە یان بیست چرکەیەک دەبێت گرتەیەک بڕوات و ئینجا کەت. ئاوا ئەکتەری داماو بەختی ئەوەی نابێت بەشێک بێ لە بارودۆخەکە و ئەوەی ئێمە حەزمان لێیە، هەروەها ئەوەی بۆ خۆشم زۆر حەزم لێیەتی.\nمەبەستت چییە کاتێک دەڵێیت ڕیاڵ؟\nدەبێت گوێ بۆ بارودۆخەکە ڕادێریت، دەبێت بەڕاستی گوێ ڕادێریت و بزانیت خەڵک چیی لێ دێت، چیی لەژێر مێزەکەدا ڕوو دەدات، ئاخۆ هەموان چییان شاردووەتەوە، لە کۆتاییدا دەیزانیت.\nفیلمەکانت زۆر بایەخ بە پیشاندانی ژیانی ڕیاڵ/هەقیقەت دەدەن… چۆن خەتی نێوان ڕیاڵ و ڕیاڵی دروستکراو بۆ بینەرەکانت دەکێشیت؟\nدەزانم کە بەردەوام زەڕب بەسەر سنوورەکاندا دێنم. زەڕب بەسەر هێڵی جیاکردنەوە و دابڕکردندا دێنم. ئەگەر کۆنسێپت/بیرۆکەیەکت هەبێت، ئەوا بە جۆرێک ئەو بیرۆکەیە دروستکراوە – هەموو کۆنسێپتەکان دروستکراون. کاتێک فیلم دروست دەکەیت، ئەوە جۆرێکە لە لەڕووداوەستان و بەربەرەکانێکردن. کۆنسێپتەکەت، [ئەگەر] هەقیقەت بێ، دەتوانیت هەندێک شتی لێوە هەڵێنجیت.\nچ شتێکی گرنگت لە دووبارە گێرانەوەی ئەم چیرۆکەدا بینییەوە؟\nئێمە بەردەوام خەریکی ئەنجامدانی شتە بچووکەکانین، بەڵام هەموو ڕۆژێک هەمان شتەکان دووبارە دەکەینەوە – تۆش لاواز و لاواتر دەبیت، ڕۆژ دوای ڕۆژ وزەت کەمتر و کەمتر دەبێتەوە و پیریش دەبیت. تا وای لێ دێت ناتوانیت لە ژیانتدا لەگەڵ هیچ شتێکدا بژیت، بەردەوام شتەکان دووبارە دەکەیتەوە بە ڕێگەی جیاواز و بە داخ و کەسەرێکی زۆریشەوە ڕۆژ بە ڕۆژ دەکەویت و دادەبەزیت، منیش هەر وام لێ دێ، هەموو شتێک دەکەوێت و بەرەو نزمایی دەڕوات.\nبۆچی لە فیلەمەکانتدا ئەکتەری ناپرۆفێشناڵ بەکار دێنیت؟\nمن خۆم کاستی فیلمەکە دەسازێنم، بەردەوامیش گوێ لە کەسایەتیی کارەکاتەرەکان دەگرم، کەسایەتیی ڕاستەقینەی ئەکتەرەکان، ئەوەی کە خۆیان چۆنن. من تەنها گوێ لە خەڵکی دەگرم. بەلاشمەوە گرنگ نییە کە کەسێک پرۆفێشناڵە یان نا، من تەنها گوێ لە ئامادەگیی ئەوان دەگرم.\nچۆن شوێنی دیمەنی فیلمەکەت دەستنیشان کرد و لات وابوو چۆن دەبێت؟\nدیمەن دەموچاوی هەیە! لاندسکەیپەکە/دیمەنی شوێنەکەیش یەکێکە لە کاراکتەرە سەرەکییەکان، هەمان گرنگیی ڕوخساری کارەکتەرەکان و موزیکەکەی هەیە – کە موزیکەکەیش بۆ خۆی زۆر گرنگە و یەکێکە لە کارەکتەرە سەرەکییەکان.\nڕۆڵی خودا لەم فیلمەدا چییە؟\nخودا بۆ خۆی ئەم بەزموڕەزمەی خولقاندووە، ئەوەی کە ئێستا ئێمە هەمانە. ئێمە تەنها دەمانەوێت پیشانت بدەین کە چۆن بزر دەبین. بەڵام ئەگەر لەبیرت بێ، نیتچە وەڵامی ئەو پرسیارەی ڕاگەیاندبوو.\nوا دیارە کە شتەکان بەرەو خراپبوون دەڕۆن، لەبەر هۆیەکی ڕووننەکراوە، هەتا کۆتایی، تەنانەت چراکەش ئیتر ڕووناکیی نامێنێ و ئاگردانەکەیش دەکوژێتەوە – لێرە چی دەگوزەرێ؟\nهەمان ئەو شتەیە لە ژیاندا دەگوزەرێ. تا ڕادەیەک هەموو شتەکان وێران بوونە و لەناوچوونە. تەنها هەندێک شت، شتە بچووکەکان نەبێ، کە ئەوانیش لاواز بوونە. نابینیت! پێم وایە… پێم وایە جیهان وەک ئەمەیە.\nلە چاوپێکەوتنێکدا گوتوتە ”هەموو فیلمەکانم کۆمیدین! بێجگە لە ئەسپی تورین“ – ئەمە بۆ وایە؟\nلەم فیلمەدا لەوانی دیکە کەمتر پێدەکەنیت.\nبۆچی ئەمە دوایین فیلمت بوو؟\nچونکە لە ماوەی سیوچوار ساڵدا هەموو ئەو شتانەی ویستوومن، کردوومن، چیم بوێ تا پیشانت بدەم؟ ئەوەی ویستوومە پیشان دراوە.\n[aesop_video align=”center” src=”youtube” id=”ZNkN_xCXozw” caption=”تره‌یله‌ری فیلمی ئه‌سپی تورین” disable_for_mobile=”on” loop=”on” autoplay=”on” controls=”on” viewstart=”on” viewend=”on” revealfx=”inplaceslow”]\nAndrei Tarkovsky, Bela Tarr, Hazhar Osman, The Turin Horse,


لیژنه‌ى پێشمه‌رگه چه‌ند پرسێکى گرنگى تایبه‌ت به‌هێزه‌کانى پێشمه‌رگه‌و ناوخۆو ئاسایش تاووتوێ ده‌کات\nلیژنه‌ى پێشمه‌رگه‌و ناوخۆو ئاسایش و ئه‌نجوومه‌نه خۆجێییه‌کان چه‌ند پرسێکى گرنگى تایبه‌ت به‌هێزه‌کانى پێشمه‌رگه‌و ناوخۆو ئاسایش تاووتوێ ده‌کات\nسه‌عات ۱۱ى پێشنیوه‌ڕۆى ئه‌مڕۆ ۲۳/٤/۲۰۱۹ لیژنه‌ى پێشمه‌رگه و ناوخۆ و ئاسایش و ئه‌نجوومه‌نه خۆجێییه‌کان له په‌رله‌مانى کوردستان، به‌سه‌رپه‌رشتیى عه‌بدوڵا حاجى مه‌حمود، سه‌رۆکى لیژنه‌و ئاماده‌بوونى جێگرى سه‌رۆکى لیژنه‌و بڕیارده‌رو ئه‌ندامان و به‌ڕێوه‌به‌رى گشتیى دیوانى سه‌رۆکایه‌تیى په‌رله‌مان و راوێژکارانى لیژنه‌که کۆبۆوه.\nکۆبوونه‌وه‌که به‌ساتێک وه‌ستان بۆ رێزگرتن له شه‌هیدانى کوردستان ده‌ستى پێکرد، دواتر تیشک خرایه‌سه‌ر کۆبوونه‌وه‌ى رابردوو و به‌رنامه‌ى کارى کۆبوونه‌وه‌که خوێندرایه‌وه که‌تیایدا باس له هێزه‌کانى پێشمه‌رگه‌ى کوردستان و هێزه‌کانى ناوخۆو ئاسایش کراو به‌وردى تاووتوێى پێشنیازو داواکارى و ماف و ئیمتیازاته‌کانیان کرا، که خۆى له هاوتاکردنى مووچه‌و گه‌ڕانه‌وه‌ى پاشه‌که‌وتى مووچه‌و ئیمتیازاتى که‌سوکارى شه‌هیدانى شه‌ڕى داعش و چاره‌سه‌رکردنى کێشه‌ى نیشته‌جێبوونى هێزى پێشمه‌رگه‌و ناوخۆو ئاسایش و ده‌رماڵه‌و پله‌و پایه‌و بڕوانامه و خێزان و منداڵ و به‌خشینیان له‌پێشینه‌ى هاوسه‌رگیرى و خانووبه‌ره‌و گرنگیدان به‌جلوبه‌رگى سه‌ربازى و خواردنى گونجاو و له‌به‌رچاوگرتنى ساڵانى خزمه‌ت و خانه‌نشینکردنیان ده‌بینێته‌وه.\nهه‌ر له‌کۆبوونه‌وه‌که‌دا باس له سه‌ردانى مه‌یدانیى لیژنه‌که بۆ وه‌زاره‌ته په‌یوه‌ندیداره‌کان و یه‌که‌کانى سه‌ربازى کراو تیشک خرایه‌سه‌ر هێزه‌کانى زێره‌ڤانى و به‌رگرى و فریاکه‌وتن و رێکخستنه‌وه‌ى واجبات و به‌رزکردنه‌وه‌ى پله‌ى سه‌ربازى و کردنه‌وه‌ى خول و کێشه‌کانى فه‌رمانبه‌رانى شارستانى که له‌سه‌ر میلاکى وه‌زاره‌تى ناوخۆن، هه‌روه‌ها چاوخشاندنه‌وه به‌پله‌ى سه‌ربازى و بڕوانامه‌کانیان.\nله کۆتایى کۆبوونه‌وه‌که‌شدا بڕیاردرا له داهاتوویه‌کى نزیکدا کۆبوونه‌وه‌یه‌ک له‌گه‌ڵ ئه‌ندامانى لیژنه‌ى به‌رگرى و ئاسایش له ئه‌نجوومه‌نى نوێنه‌رانى عێراق ئه‌نجام بدرێ.


زیندانییەکی دی لە بەندیخانەی ورمێ گیانی لەدەست دا – چاونیوز\nزیندانییەکی دی لە بەندیخانەی ورمێ گیانی لەدەست دا\nزیندانییەکی دی لە بەندیخانەی ورمێ بە هۆی کەمتەرخەمیی پزیشکی گیانی لەدەست دا.\nعەلی پایا، تازەترین قوربانیی پێڕانەگەیشتنی پزیشکی بە بەندکراوانە کە لە زیندانی ورمێ و بەهۆی کەمتەرخەمیی کاربەدەستانی زیندان گیانی لەدەست دا. ناوبراو بە تۆمەتی پێوەندیدار بە مادەی هۆشبەر سزای ۶ ساڵ زیندانیی بەسەردا سەپابوو.\nعەلی پایا شەشەمین زیندانیی کوردە کە لە سێ مانگی ڕابردوودا و لە زینداندا بەهۆی کەمتەرخەمی لە پێڕاگەیشتنی پزیشکی یان لەژێر ئەشکەنجەدا گیانیان لەدەست داوە. لەو شەش کەسە سێ کەسیان بە ناوەکانی “داریوش کەنگرلوو”، “ئەحمەد ئاموختە” و “نەوبەخت سەحرایی” لە زیندانی ناوەندیی ورمێ و؛ “مووسا فاتحی” لە زیندانی ناوەندیی سنەدا گیانیان لە دەست داوە، هەروەها بەهمەن مرادی، کاسبکاری خەڵکی دێولانیش دوای دەسبەسەرکرانی لە ژێر ئەشکەنجەدا گیانی لێ ئەستێندراوە.\n۱ی جۆزەردانی , ۱۳۹۹\nکۆڵبەرێک بە تەقەی هێزە نیزامییەکان کوژرا\nحوکمی هاووڵاتییەکی کورد لە دادگای پێداچوونەوەی سنە پشتڕاست کرایەوە\nجۆزەردان ۱۳۹۹ (۸)


وەرە بەرنامەکانى Visual Studio داگرە هەموو وەشانەکانى AlanD-KurDy 17 4،597 05-23-2016, 03:16 AM\nفێرکاری Android studio + ١٩ وانە لەیەک فایلدا کریستیانۆ 14 4،499 03-15-2016, 12:27 PM\nیارمه‌تی له Android Studio چۆن شاشه ته‌سویركردن درووست بكه‌م ! AMIR HACKER 2 1،247 03-14-2016, 02:13 AM\nبۆ یەکەمجار!!!(xamarin studio)بۆ دروستکردنی ئەپ(ئەندرۆید،ماک،iOS) RA HA 28 5،607 03-02-2016, 12:04 AM\nپرۆگرامێکی ناوازە!(xamarin studio)بۆ دروستکردنی ئەپ بۆ ئەندرۆید،ماک،iOS RA HA 11 3،104 01-12-2016, 05:35 PM\nفەرھەنگی کوردی دابگرە 2015 Hedi pool 8 4،378 12-10-2015, 09:29 PM\nchalak krdny camtasia studio 8 Hedi pool 5 1،389 12-02-2015, 01:40 PM\nلابردنی پاسۆردی PDF 2015 Hedi pool 4 1،098 11-24-2015, 09:06 PM\nVisual Studio 2015 Preview Downloads akam ranya 15 3،209 11-19-2015, 03:38 PM\nیارمه‌تی: کێشەم هەیە لە ئینیستل کردنی Microsoft Visual Studio 2012 0M3D 6 2،326 11-19-2015, 01:16 PM


٥٦ه‌مین کۆنفرانسی ئاسایشی میونشن\n- كۆنفرانسه‌كه كه نوێنه‌رانی باڵا له بواره‌كانی سیاسیی، ئابووریی، سه‌ربازیی و هه‌واڵگریی به‌شداری تێدا ده‌كه‌ن، چاوه‌ڕوان ده‌كرێت ئه‌مساڵ ٣٠ سه‌رۆكی ده‌وڵه‌ت و حكوومه‌ت و نزیكه‌ی ٧٠ وه‌زیری ده‌ره‌وه و به‌رگری وڵاتان به‌شداری تیادا بكه‌ن.\nBahattin Gönültaş,Cüneyt Karadağ, | 14.02.2020\nله كاتێكدا ركابه‌ری نێوان ئه‌مریكا و چین كه گه‌وره‌ترین خاون ئابووریی جیهانن ره‌هه‌ندێكی نوێی گرتووه، كێشه‌كانی نێوان ئه‌مریكا و رووسیا قوڵتربوونه‌ته‌وه و له‌نێو نادیاری ئابووریی جیهانییدا ئه‌مڕۆ کۆنفرانسی ئاسایشی میونشن (MSC 2020) ده‌ستپێده‌كات كه یه‌كێكه له پلاتفۆڕمه گرنگه‌كانی جیهان و، تیایدا په‌یامی گرنگ بڵاوده‌كرێته‌وه.\nکۆنفرانسه‌كه كه به دیداری ''Westlessness'' ئه‌مساڵ ٥٦هه‌مینی رێكده‌خرێت و تا ١٦ی شوبات به‌رده‌وام ده‌بێت، له هۆتێل بایریشر هۆف له میونشن به‌ڕێوه‌ده‌چێت.\nكۆنفرانسه‌كه كه نوێنه‌رانی باڵا له بواره‌كانی سیاسیی، ئابووریی، سه‌ربازیی و هه‌واڵگریی به‌شداری تێدا ده‌كه‌ن، چاوه‌ڕوان ده‌كرێت ئه‌مساڵ ٣٠ سه‌رۆكی ده‌وڵه‌ت و حكوومه‌ت و نزیكه‌ی ٧٠ وه‌زیری ده‌ره‌وه و به‌رگری وڵاتان به‌شداری تیادا بكه‌ن.\nهه‌روه‌ها زیاتر له ٥٠٠ بانگهێشتكراو كه به‌ڕێوه‌به‌رانی باڵای ئه‌و كۆمپانیایانه‌ی له‌سه‌ر ئاستی جیهان چالاكیان هه‌یه، له‌گه‌ڵ ئاكادیمیست و نوێنه‌رانی رێكخراوه‌كانی نێوده‌وڵه‌تیان له‌نێودایه به‌شداری له كۆنفرانسه‌كه‌دا ده‌كه‌ن.\nله كۆنفرانسه‌كه‌دا قه‌یرانی ناوچه جیاوازه‌كانی جیهان، بابه‌ته‌كانی به‌رگری و سیاسه‌تی ده‌ره‌كی تاوتوێ ده‌كرێن.\nته‌وه‌ره‌كانی كۆنفراسه‌كه پێكدێن له: ٢٧ قه‌یرانی جیا، پڕۆژه‌ی ئه‌ورووپا، سیسته‌می لیبڕاڵی نێوده‌وڵه‌تی، به‌رگری له‌خۆكردنی یه‌كێتییی ئه‌ورووپا، ناكۆكییه‌كانی بازرگانی نێوده‌وڵه‌تی، گۆڕانكارییه‌كانی كه‌شوهه‌وا، ئاسایشی سایبه‌ر و ركابه‌ری ئابووری و ته‌كنه‌لۆژی كۆمپانیا زه‌به‌لاحه‌كانی جیهان و ئه‌گه‌ری كاریگه‌رییه‌كانیان.\nله كۆنفرانسه‌كه‌دا جگه له داهاتووی سیاسه‌تی ئه‌منی یه‌كێتیی ئه‌ورووپا و بابه‌ته په‌یوه‌ندیداره‌كان به ئه‌فریقا، رووسیا، لیبیا، ئێران و چین؛ هه‌روه‌ها تاوتوێی كاریگه‌ری گه‌رمبوونی زه‌وی له سه‌ر ئاسایش ده‌كرێت.\nئه‌م كۆنفرانسه سێ رۆژییه له‌لایه‌ن سه‌ركۆماری ئه‌ڵمانیا، فرانك واڵته‌ر شتاینمایر ده‌كرێته‌وه.\nجگه له وه‌زیری ده‌ره‌وه‌ی توركیا، مه‌ولود چاوشئۆغڵو؛ وه‌زیرانی ده‌ره‌وه‌ی هه‌ریه‌ك له رووسیا، ئه‌ڵمانیا، ئێران و وه‌زیرانی به‌رگری ئه‌ڵمانیا، كه‌نه‌دا و سینگاپور به‌شداری تیادا ده‌كه‌ن.\nله كۆنفرانسه‌كه‌دا هه‌ریه‌ك له سه‌ركۆماری ئازه‌ربایجان، ئیلهام عه‌لیێڤ؛ سه‌ركۆماری ئه‌فغانستان، ئه‌شره‌ف غانی؛ سه‌ركۆماری فه‌ڕه‌نسا، ئیمانوێل ماكرۆن؛ سه‌رۆكوه‌زیرانی كه‌نه‌دا، جه‌ستن ترۆدۆ گوتار پێشكه‌ش ده‌كه‌ن.\nئه‌مساڵ راوێژكاری ئه‌ڵمانیا، ئه‌نگێلا مێركڵ به‌شداری له كۆنفرانسه‌كه‌دا ناكات.\nهه‌روه‌ها سكرتێری گشتیی ناتۆ، یانس ستۆڵتێنربێرگ و به‌رپرس و به‌ڕێوه‌به‌ری چه‌ندین رێكخراو و دامه‌زراوه‌ی وه‌ك: رێكخراوی ته‌ندروستی جیهانی، ئینته‌رپول، به‌رنامه‌ی خۆراكی جیهانی و دامه‌زرێنه‌ی فه‌یسبوك به‌شداری له كۆنفرانسه‌كه‌دا ده‌كه‌ن.\nچاوه‌ڕێ ده‌كرێت له میانی كۆنفرانسه‌كه‌دا گه‌وره به‌رپرسانی هه‌واڵگری وڵاتان به‌یه‌ك بگه‌ن و ئه‌ڵمانیاش وه‌ك ئه‌و وڵاته‌ی كه میوانداری كۆنفرانسه‌كه ده‌كات به پێنج وه‌زیر و زیاتر له ٤٠ په‌رله‌مانتار به گه‌رمی به‌شداری له كۆنفرانسه‌كه‌دا بكات.\n- گرتنه‌به‌ری رێوشوێنی ئه‌منی توند\nبه‌هۆی كۆنفرانسه‌كه‌وه رێوشوێنی ئه‌منی توندوتۆڵ له ده‌وروبه‌ری هۆتێلی Bayerischer Hof گیراوه‌ته به‌ر.\nله پێناو پاراستنی ئاسایشی كۆنفرانسه‌كه نزیكه‌ی پێنج هه‌زار پۆلیس ئه‌ركدار كراون كه زیاتر له ٢٠٠ سه‌رباز پشتیوانیان ده‌كه‌ن. رێگاكانی ده‌وروبه‌ری هۆتێله‌كه‌ش به رووی هاتوچۆی ئۆتۆمبێلدا داده‌خرێن.\nچاوه‌ڕێ ده‌كرێت سبه‌ی له شاری میونشن نه‌یارانی ناتۆ و گرووپه چه‌په‌كان خۆپیشاندان ئه‌نجام بده‌ن.\nخۆپیشاندانه‌كان له ده‌ره‌وه‌ی پشتێنه‌ی ئه‌منی ده‌وروبه‌ری هۆتێله‌كه ئه‌نجام ده‌درێن.\nکۆنفرانسی ئاسایشی میونشن


گۆڕینی بەڕێوەبەرە گشییەكان و راوێژكارەكان و سەرۆك زانكۆكان دەستپێدەكات\nسەرەتا › خەندان › گۆڕینی بەڕێوەبەرە گشییەكان و راوێژكارەكان و سەرۆك زانكۆكان دەستپێدەكات\n2019/07/26 | 16:00\nلەسەر گۆڕینی بەڕێوەبەرە گشتییەكان و راوێژكارەكان لە شارەكانی هەرێمی كوردستان بۆچونی جیاواز لەنێوان یەكێتی و پارتی هەیەو سەرۆكی ئەنجومەنی پارێزگای هەولێر دەڵێت، رێككەوتن كراوە لەسەر گۆڕینی به‌ڕێوه‌به‌ر و به‌ڕێوه‌به‌رایه‌تییه گشتییه‌كان و ڕاوێژكارەکان، لەبەرامبەردا یەكێتی نیشتیمانی كوردستان رایدەگەیەنێت ئەو گۆڕانكارییانە بە رێككەوتن نیە و تیمی یەكێتی لە كابینەی تازە لە بەرنامەیدایە لە هەر شوێنێك پێویست بكات پۆستەكان بگۆڕێت.\nبه‌پێی ئه‌و ڕێكکه‌وتنه‌ی لە نێوان حزبه‌كانی به‌شدار له كابینه‌ی نوێی حكومه‌تی هه‌رێمی كوردستاندا هه‌یه، پۆسته‌كانی به‌ڕێوه‌به‌ر و به‌ڕێوه‌به‌رایه‌تییه گشتییه‌كان و ڕاوێژكارەکان دەگۆڕدرێن\nلە چەند لێدوانێكی رۆژنامەوانی جیاوازدا، عه‌لی ڕه‌شید، سه‌رۆكی ئه‌نجومه‌نی پارێزگای هه‌ولێر لە فراكسیۆنی پارتی، ڕایگه‌یاندوە،"به‌پێی ئه‌و ڕێكکه‌وتنه‌ی لە نێوان حزبه‌كانی به‌شدار له كابینه‌ی نوێی حكومه‌تی هه‌رێمی كوردستاندا هه‌یه، پۆسته‌كانی به‌ڕێوه‌به‌ر و به‌ڕێوه‌به‌رایه‌تییه گشتییه‌كان و ڕاوێژكارەکان دەگۆڕدرێن."\nگۆڕانكارییەكە ته‌نیا پارێزگای هه‌ولێر ناگرێته‌وه، بەڵكو پارێزگاكانی دهۆك و سلێمانی و هه‌ڵه‌بجەش ده‌گرێته‌وه و هه‌ر حزبه و به‌قه‌ده‌ر حه‌جمی خۆی پۆستی به‌ڕێوه‌به‌رایه‌تییه‌كان وه‌رده‌گرێت\nعه‌لی ڕه‌شید راشیگەیاندوە،"هه‌ركات له لایه‌ن پارێزگاری هه‌ولێرەوە ناوی ئه‌و كاندیدانه‌ی حزبه‌كان له‌سه‌ری ڕێك که‌وتون گەیشتنه ده‌ستی ئه‌نجومه‌نی پارێزگا، بۆ متمانه‌دان به كاندیده‌كان كۆبونه‌وه‌ی خۆمان ده‌كه‌ین، گۆڕانكارییەكەش ته‌نیا پارێزگای هه‌ولێر ناگرێته‌وه، بەڵكو پارێزگاكانی دهۆك و سلێمانی و هه‌ڵه‌بجەش ده‌گرێته‌وه و هه‌ر حزبه و به‌قه‌ده‌ر حه‌جمی خۆی پۆستی به‌ڕێوه‌به‌رایه‌تییه‌كان وه‌رده‌گرێت".\nحكومەتی خۆجێی كە دروست بوە بۆ چوار ساڵ دروست بوە\nلەبەرامبەردا ئازاد حەمە ئەمین، سەرۆكی ئەنجومەنی پارێزگای سلێمانی لە فراكسیۆنی یەكێتی بە خەندان-ی راگەیاند،"ئێمە وەكو ئەنجومەنی پارێزگای سلێمانی تاكو ئێستا هیچ زانیارییەكی فەرمی و نافەرمیمان پێنەگەشتوە لەسەر رێككەوتنی حزبەكان بۆ گۆڕینی پۆستی بەڕێوەبەرە گشتییەكان و راوێژكارو سەرۆك زانكۆكانی پارێزگاكانی هەرێمی كوردستان"\nئاڵوگۆڕی تەواوی پۆستەكان لە حكومەتی خۆجێیەتی كۆی پارێزگاكانی هەرێمی كوردستان پەیوەستە بە رێكەوتنی لایەنە سیاسیەكانەوە\nئازاد حەمە ئەمین وتیشی،"حكومەتی خۆجێی كە دروست بوە بۆ چوار ساڵ دروست بوە، لە یاسای ژمارە 3 ی ساڵی 2009 تایبەت بە ئیدارەی پارێزگاكان، ئاماژە بەوەكراوە كە حكومەتی خۆجێیەتی بەردەوام دەبێت لە كارەكانی خۆی تا خولێكی دیكەی ئەنجومەنی پارێزگا، بەڵام لەبەر ئەوەی ئەم خولە درێژكراوەتەوە، بۆیە بە دڵنیایی ئاڵوگۆڕی تەواوی پۆستەكان لە حكومەتی خۆجێیەتی كۆی پارێزگاكانی هەرێمی كوردستان پەیوەستە بە رێكەوتنی لایەنە سیاسیەكانەوە".\nهەر لایەنە و لە پشكی خۆی كاندیدەكەی خۆیان دەنێرن بۆ ئەنجومەنی پارێزگا و دواتر دەخرێتە بەرنامەی دانیشتنەكانەوە و بە دەنگدان بڕیاری لەسەر دەدات\nوتیشی،"هەر كات ئەو لایەنانە رێككەون، ئێمە گۆڕانكارییەكان ئەنجامدەدەین، سەرەتا هەر لایەنە و لە پشكی خۆی كاندیدەكەی خۆیان دەنێرن بۆ ئەنجومەنی پارێزگا و دواتر دەخرێتە بەرنامەی دانیشتنەكانەوە و بە دەنگدان بڕیاری لەسەر دەدات"\nهەر گۆڕانكارییەك بمانەوێت بیكەین، تەنها لەناو فراكسیۆنی یەكێتی نابێت بە جیا، هەر گۆڕانكاریەك كە بكرێت بە پاكێجێك یان دوان بەڕێكەوتنی لایەنە سیاسییەكان دەبێت\nئاماژەی بەوەشكرد، هەر گۆڕانكارییەك بمانەوێت بیكەین، تەنها لەناو فراكسیۆنی یەكێتی نابێت بە جیا، هەر گۆڕانكاریەك كە بكرێت بە پاكێجێك یان دوان بەڕێكەوتنی لایەنە سیاسییەكان دەبێت، بەڵام هۆكاری ئەوەی كە گۆڕانكاری نەكراوە دەگەڕێتەوە بۆ دواكەوتنی پێكهێنانی كابینەی نۆیەمی حكومەتی هەرێم" سەرۆكی ئەنجومەنی پارێزگای سلێمانی وتیشی،"هەر گلەیی و گازەندەیەك لەلایەن هاوڵاتیانەوە یاخود لەلایەن فەرمانبەرانی دامو دەزگاكانەوە، لە بەڕێوەبەرێكی گشتی كرابێت، ئێمە بانگهێشتی بەڕێوەبەرەكە دەكەین بۆ ئەنجومەن و لێكۆڵینەوە و لێپێچینەوەیان لەگەڵدا دەكەین".\nئەو گۆڕانكارییانە هیچی بە ڕێككەوتن نییە، جا لە هەولێر بێت یان سلێمانی، هەر بەڕێوەبەرێكی گشتی كە ئیدارەی شارەكەی بیەوێت بیگۆڕێت بە هەر هۆكارێك بێت بەبێ رێككەوتن دەیگۆڕێت\nسەرچاوەیەك لە یەكێتی نیشتیمانی كوردستان بە خەندان-ی راگەیاند، "ئەو گۆڕانكارییانە هیچی بە ڕێككەوتن نییە، جا لە هەولێر بێت یان سلێمانی، هەر بەڕێوەبەرێكی گشتی كە ئیدارەی شارەكەی بیەوێت بیگۆڕێت بە هەر هۆكارێك بێت بەبێ رێككەوتن دەیگۆڕێت".\nلەبەرنامەماندایە پێداچونەوە بكەین لە هەمو پۆستەكاندا، تیمی یەكێتیش لە كابینەی تازە لە بەرنامەیدایە لە هەر شوێنێك پێویست بكات پۆستەكان بگۆڕێت\nئاشكراشیكرد،"ئێمە وەكو یەكێتی لە سلێمانی و هەڵەبجە و بمانەوێت هەر گۆڕانكارییەك لە بەڕێوەبەرە گشتییەكان روبدات، پێشنیاری خۆمان دەدەینە ئیدارەی شارەكە، لەبەرنامەشماندایە پێداچونەوە بكەین لە هەمو پۆستەكاندا، تیمی یەكێتیش لە كابینەی تازە لە بەرنامەیدایە لە هەر شوێنێك پێویست بكات پۆستەكان بگۆڕێت".لە ئێستادا ژمارەیەكی زۆر لە بەڕێوەبەرە گشتییەكان و سەرۆكی زانكۆكان و راوێژكارەكان لە حكومەتە خۆجێییەكانی هەرێمی كوردستان ماوەی چوار ساڵیان تێپەڕاندوە و بەهۆی ئەوەی هەڵبژاردنی نوێی ئەنجومەنی پارێزگاكان ئەنجام نەدراوە و كابینەی نۆیەمی حكومەتی هەرێمی كوردستان درەنگ پێكهاتوە، نەتوانراوە بەشێك لەو بەڕێوەبەرە گشتییانە بگۆڕدرێن یاخود ئەوانەی بە وەكالەت لە پۆستەكانیاندان شوێنەكانیان پڕبكرێتەوە.\nحوكمەتا هەرێمێ دێ پرۆژێ قانوونا بودجا 2020 ئامادە كەت\nبەڤیدیۆ.. بەرنامەی دیڤچوون20 8 2019\nپۆمپیۆ: 2.7 ملیۆن بەرمیل نەوتی هەناردەکراوی ئێرانمان کەمکردۆتەوە\nکۆبونەوەکانی نێوان ئەمریکا و تالیبان دەستپێدەکاتەوە\nوەزارەتی پەروەردە: سێ ئەندامی کۆنتڕۆڵی تاقیكردنه‌وه‌كان سزادراون\nب ڤیدیۆ .. نووترین پێزانین ل سەر دەستپێکرنا فلمەڤیستەڤالا دهۆک یا نیڤدەولەتی


ده‌سڵات چینایه‌تى.. مه‌ترسى ئه‌را قه‌واره‌ى ده‌وڵه‌ت\nله‌وه‌خت رمیان رژیم به‌عس خوینمژ تا ڕووژ ئمڕوومان له‌باوه‌ت شیواز حكوومه‌ت له‌عراق، ك ئایا ئى جووره حكوومه‌ته نوێنه‌رایه‌تى گشت عراقیه‌یله یا حكوومه‌ت به‌شبه‌ش و چینایه‌تى و نه‌ته‌وایه‌تیه ك هاته‌سه بان ته‌خت ده‌سڵات وه‌گووره‌ى گونجیان سیاسى؟\nله‌وه‌ختیگ ك ئى هیز ده‌سڵاتداره له‌ڕز هیزه‌یل ئۆپۆزسیۆن بوى، ئه‌و رژیمه ملله‌تمان له‌ژیان به‌خته‌وه‌رى ناهمى كردو هه‌ر ئه‌و رژیمه مه‌شق سیاسه‌ت چینایه‌تى و ره‌گه‌زى دژ دو پیكهاته‌ى گه‌وراى عراقیه‌یل كرد جوور شیعه‌ى عراق وه‌تایبه‌ت له‌وه‌خت ده‌سوه‌شاننى له‌ڕاپه‌رین ئازار و بوردمانكردن شار و مه‌زارگه‌ى پیرووز ئیمامه‌یل وه سارووخ و چه‌ك قورس ك ده‌یه‌ها هه‌زار له‌هاووڵاتیه‌یل بیتاوان بوینه قوربانى و دویاى ئه‌وه‌یش له‌رووژنامه‌و ره‌سانن له‌یوا باس كریان ك گوایا عه‌ره‌ب نین و چه‌نه‌ها تاوان خسته پاڵ هاووڵاتیه‌یل عراق، ك یه‌یش ته‌نیا ئه‌قڵ نه‌خوه‌ش به‌عسیه‌یل ئه‌و توومه‌ته‌یله كرده مه‌ردم بیتاوان.\nوه‌ل ئه‌وه‌یشا رژیم به‌عس خراوترین كاره‌سات له‌ناوبردن وه‌جه‌م ده‌رهه‌ق ملله‌ت كورد ئه‌نجامدا وه‌ك كاره‌سات ئه‌نفال به‌دناو ك نزیكه‌ى 180هه‌زار كه‌س بیتاوان له‌تى بوینه قوربانى و كاولكردن نزیكه‌ى په‌نج هه‌زار ئاوایى كوردنشین و بیجگه ئه‌وه‌یش وه‌كارهاوردن چه‌ك كیمیاوى له‌وه‌خت بوردمانكردن شار هه‌ڵه‌بجه‌ى شه‌هید ك ئه‌را ماوه‌ى چه‌ن ده‌قه‌یگ په‌نج هه‌زار هاووڵاتى مه‌ده‌نى شه‌هید كرد له‌یه‌كه‌مین تاوان وه‌كارهاوردن ئه‌و چه‌ك كیمیاویه له‌لایه‌ن رژیم وه‌رینه‌و دژ به‌شیگ له‌روڵه‌یل ملله‌ته‌گه‌ى، ك یه‌یش بیجگه كووچ وه‌پیكردن هه‌زاره‌ها خیزانه‌یل كورد فه‌یلى و بى سه‌روشوونكردن هه‌زاران جایه‌ڵ جوانه‌یلیان و بیجگه كاره‌ساه‌یل تر دژ پیكهاته‌یل تر دینى و نه‌ته‌وه‌یل تر.\nهه‌ر له‌وه‌ر ئه‌وه‌یش بایه‌س بوى له‌بان هیزه‌یل ئۆپۆزسیۆن په‌ند له‌و غه‌ڵه‌ته‌یل رژیمه وه‌ربگردیان، له‌وانه‌یش: مه‌شقكردن ئه‌و رژیمه له‌بان سیاسه‌ت چینایه‌تى و ره‌گه‌زى ك ده‌زگایه‌یل ده‌وڵه‌ت په‌یڕه‌وى كردن ك ئه‌ویش بڕیاره‌یل چاره‌نویسساز بوى و هووكار گشت ئه‌و تاوانه‌یله بوى ك ده‌رهه‌ق وه ملله‌ت و نیشتمانمان ئه‌نجام دریا.\nئه‌و تاوانه‌یله هان كوومه‌ڵگاى ناوده‌وڵه‌تى دا ئه‌را چه‌سپانن مقه‌یه‌تیكردن مه‌ده‌نیه‌یل له‌شه‌ڕ ده‌سڵات و ئه‌را ئه‌وه‌ك ناچار حكوومه‌ت به‌عس بكا ده‌س له‌و تاوانه‌یله ئه‌ڵگرید ده‌رهه‌ق ملله‌ت.\nوه‌لى جى داخه ئه‌وه‌ك رویدا له‌شوون رمیان رژیم به‌عس تاوانبار، ئه‌وه بوى هیزه‌یل ئۆپۆزسیۆن هاتنه‌وه‌و ڕوى له پرووسه‌ى سیاسى كردن، وه‌لى وه‌هه‌مان ریڕه‌و رژیم به‌عس مه‌سه‌له‌ى چینایه‌تى هاوردنه‌وه جوور سیاسه‌تیگ چه‌سپیاگ و كریا په‌یڕه‌ویگ ئه‌را حوكم له‌وڵات فره نه‌ته‌وه‌یى و دین و مه‌زه‌و، ئه‌ویش وه‌بى ئه‌وه‌ك مه‌ترسیه‌یلى له‌وه‌رچه‌و بگرن و له‌وانه‌یش به‌شبه‌شه‌وبوین وڵات ك دویاخر هاووڵاتى باجه‌گه‌ى ده‌ێد.\nمه‌سه‌له‌ى چینایه‌تى له‌عراق ئمڕوو، مه‌ترسى نه‌یرێد له‌بان ده‌سڵات، چوینكه وه‌ئاسانى ده‌سڵات گرێده ده‌س، وه‌لى مه‌ترسیه‌گه ئه‌وه‌سه ك شایه‌ت هه‌ڕه‌شه له‌وجوود ده‌وڵه‌ت ومه‌ندنى بكا، وه‌ل ئه‌وه‌یشا مه‌سه‌له‌ى چینایه‌تى له‌عراق نه‌بایه‌د جوور كیشه‌یگ دینى ته‌ماشاى بكه‌یم، چوینكه كیشه‌یگه سیاسى و حزبه‌یل دینى جموجویل ده‌نه‌پى دژ به‌رژه‌وه‌ندى هیزه‌یل كوومه‌ڵایه‌تى، ئنجا ئى هیزه‌یل كوومه‌ڵایه‌تییشه تویه‌نن وه‌ل یه‌كا بژیه‌ن دویر له تون وتیژى چینایه‌تى له‌وه‌ختیگ ك حزبه‌یل سیاسى علمانى نوێنه‌رایه‌تییان كه‌ن و باوه‌ڕ وه‌دیموكراسى دیرن ئه‌را بنیاتناین كوومه‌ڵگایگ دویر له‌سته‌م و چه‌وسیان.


دادگای تێهەڵچونەوەی سلێمانی لەبارەی دۆسیەكەی ئامانج بابانی وەڵامی بەڵگەی تاوانی هەرێم دەداتەوە\nسەرۆكایەتی دادگای تێهەڵچونەوەی سلێمانی لەبارەی دۆسیەی گیان لەدەستدانی ئامانج بابانی و لانەی هاوسەری و منداڵەكەیان وەڵامی لێدوانەكانی ئەمڕۆی بەڕێوەبەری بەڵگەی تاوانی هەرێمی كوردستان دەداتەوەو دەڵێت"نازانین ئەو قسانە لەم كاتەداو دوای تێپەڕبونی ماوەیەك بەسەر بڕیاری كۆتایی دادگادا بە داخستنی دۆسیەكە، لەبەرژەوەندی كێ و لەپێناوی چیدا كراون."\nئاوێنە: ئەمڕۆ پێنجشەممە، جەبار ئەحمەد شەریف، بەڕێوەبەری بەڵگەی تاوانی هەرێمی كوردستان لە کۆنگرەیەکی رۆژنامەڤانیدا لەهەولێر سەبارەت بە دۆسیەی گیانلەستدانی ئامانج بابانی و هاوسەرەكەی و منداڵەكەی رایگەیاند، جگە لەو حەوت قەوانەی كە لە دەمانچەكەی ئامانج بابانی-یەوە تەقێنراون، چوار قەوانی دیکە لەلایەن تیمی بەڵگەی تاوانی ئاسایشەوە لەسلێمانی لەکاتی روداوەکە هەڵگیراوەتەوە كە بە دەمانچەیەکی دیکە تەقێنراون و ئەم دەمانچەیە دەستی بەسەردا نەگیراوە و دیار نییە."\nبەپێی قسەی جەبار ئەحمەد شەریف بۆ یەکلاییکردنەوەی ئەم کەیسە نەدەبوایە پەلەکرابایەو وتیشی"گومان دەکرێت ئەم کارە خۆکوژی نەبێت و کوشتن بێت."\nئێوارەی ئەمڕۆ پێنجشەممە، سەرۆكایەتی دادگای تێهەڵچونەوەی ناوچەی سلێمانی لە راگەیەندراوێكدا، وەڵامی ئەو بانگەشانەی بەڕێوەبەری بەڵگەی تاوانی هەرێمی كوردستانی داوەتەوەو بە "قسەی ناڕاست و چەواشەكاری" ناوی بردون.\nسەرۆكایەتی دادگای تێهەڵچونەوەی ناوچەی سلێمانی وتویەتی"سەرلەبەیانی ئەمڕۆ پێنج شەممە ٢٠٢٠/٢/٦ بەڕێوەبەری بەڵگەی تاوانی هەرێمی كوردستان لە كۆنگرەیەكی رۆژنامەوانی ناوەختدا، بێئەوەی كەس داوای لێكردبێت كۆمەڵێك قسەی ناڕاست و چەواشەكارانەی لەسەر دۆسیەیەكی تایبەت بە دادگای لێكۆڵینەوەی سلێمانی كردوە و پرسیارو گومانی لای هاوڵاتیان دروستكردوە."\nئەوەشی خستۆتەڕو"نازانین ئەو قسانە لەم كاتەداو دوای تێپەڕبونی ماوەیەك بەسەر بڕیاری كۆتایی دادگا بە داخستنی دۆسیەكە لەبەرژەوەندی كێ و لەپێناوی چیدا كراون، جگە لە لەقكردنی متمانەی هاوڵاتیان بە دادگاكان و سیستمی دادوەری و دەزگاكانی لێكۆڵینەوە، بە دەزگاكەی خۆیشییەوە!"\nجەختیشی كردۆتەوە"ئەو كەسەی ئەو قسانەی كردوە خۆی جێبەجێكاری فەرمانەكانی دادگایەو پێویستە هەركات دادگا فەرمانی پێكرد وەكو خۆی جێبەجێی بكات و ئەنجامەكەی بخاتەوە بەردەستی دادوەر، بەهیچ شێوەیەك كاری ئەو نییەو بۆی نییە رێوشوێن بۆ دادگا دیاری بكات و رێنمایی دادوەر بكات كە چی بكات و چی نەكات."\nئەوەشی وتوە"ئەوكارەی ئەو بەڕێوەبەرە دەرچونە لە سنوری یاسایی خۆی و مافی خۆمان لە وەرگرتنی ئیجرائاتی یاسایی بەرامبەری دەپارێزین."\nسەرۆكایەتی دادگای تێهەڵچونەوەی ناوچەی سلێمانی هاوڵاتیانی دڵنیا كردۆتەوە كە "دادگاكانی هەرێمی كوردستان بەگشتی و سلێمانی بەتایبەتی بەهەمو توانایانەوە یاسا بەسەر هەمواندا پیادەئەكەن و مافی هەمو كەس و لایەنێك لەچوارچێوەی ئەو دەسەڵاتانەی یاسا بۆی دیاریكردون، ئەپارێزن."\nشەوی چوارشەممە 16-10-2019 له نزیک تێرمیناڵی شاره‌زور لەسلێمانی، ئامانج بابانی و لانە محەمەدی هاوسەری و منداڵه‌كه‌یان لە روداوێکدا گیانیان لەدەستدا کە دواتر پۆلیسی سلێمانی روداوەکەی بە خۆکوژی ناوبرد.\nرۆژی 29-01-2020 دادگای سلێمانی بەشێوەیەكی كۆتایی دۆسیەكەی داخست و رایگەیاند "روداوی گیانله‌ده‌ستدانیان کردەوەی خۆکوژی بوە."\nدەقی راگەیەندراوەكەی سەرۆكایەتی دادگای تێهەڵچونەوەی ناوچەی سلێمانی...\nراگەیەنراوێك لە سەرۆكایەتی دادگای تێهەڵچونەوەی ناوچەی سلێمانییەوە\nسەرلەبەیانی ئەمڕۆ پێنج شەممە ٢٠٢٠/٢/٦ بەڕێوەبەری بەڵگەی تاوانی هەرێمی كوردستان لە كۆنگرەیەكی رۆژنامەوانی ناوەختدا، بێئەوەی كەس داوای لێكردبێت كۆمەڵێك قسەی ناڕاست و چەواشەكارانەی لەسەر دۆسیەیەكی تایبەت بە دادگای لێكۆڵینەوەی سلێمانی كردوە و پرسیار و گومانی لای هاوڵاتیان دروستكردوە، بۆیە بە هەمو لایەكی ڕادەگەیەنین كە:\n1.نازانین ئەو قسانە لەمكاتەدا و دوای تێپەڕبونی ماوەیەك بەسەر بڕیاری كۆتایی دادگا بە داخستنی دۆسیەكە لەبەرژەوەندی كێ و لەپێناوی چیدا كراوە، جگە لە لەقكردنی متمانەی هاوڵاتیان بە دادگاكان و سیستمی دادوەری و دەزگاكانی لێكۆڵینەوە، بە دەزگاكەی خۆیشییەوە!\n2.ئەو كەسەی ئەو قسانەی كردوە خۆی جێبەجێكاری فەرمانەكانی دادگایە و پێویستە هەركات دادگا فەرمانی پێكرد وەكو خۆی جێبەجێی بكات و ئەنجامەكەی بخاتەوە بەردەستی دادوەر، وە بەهیچ شێوەیەك كاری ئەو نییە و بۆی نییە ڕێوشوێن بۆ دادگا دیاری بكات و ڕێنمایی دادوەر بكات كە چی بكات و چی نەكات.\n3.ئەوكارەی ئەو بەڕێوەبەرە دەرچونە لە سنوری یاسایی خۆی و مافی خۆمان لە وەرگرتنی ئیجرائاتی یاسایی بەرامبەری دەپارێزین.\n4.هەمو هاوڵاتیانی بەڕێز دڵنیا دەكەینەوە كە دادگاكانی هەرێمی كوردستان بەگشتی و سلێمانی بەتایبەتی بەهەمو توانایانەوە یاسا بەسەر هەمواندا پیادە ئەكەن و مافی هەمو كەس و لایەنێك لە چوارچێوەی ئەو دەسەڵاتانەی یاسا بۆی دیاریكردون، ئەپارێزن.


گوڵاله شه‌ره‌فکه‌ندی: متمانه‌ی پیاوانی پێشمه‌رگه به ژنانی هاوسه‌نگه‌ریان له به‌راوه‌رد له‌گه‌ڵ سه‌رده‌می خه‌باتی چه‌کداری دابه‌زیوه و فه‌زای حێزبی دێمۆکڕاتیش ئاماده‌ی قه‌بوڵ کردنی سکرتێری ژنان نیه\nبه داوای ده‌ست له کار کێشانه‌وه‌ی خالێد عه‌زیزی سکرتێری گشتی حێزبی دێمۆکڕاتی کوردستان له سکرتێری، کۆمیته‌ی ناوه‌ندی ئه‌م حێزبه له دانیشتنێکی تایبه‌تدا که ده‌کوترێت له دوو مانگی داهاتوودا ده‌بێت سکرتێری نوێی حێزب هه‌ڵده‌بژێرێت.\nئه‌گه‌ر چی دیار نیه کام یه‌ک له ئه‌ندامانی کۆمیته‌ی ناوه‌ندی حێزبی دێمۆکڕاتی کوردستان وه‌ک سکرتێری گشتی نوێی ئه‌م حێزبه هه‌ڵده‌بژێردرێن، به‌ڵام هه‌ندێک سه‌رچاوه ده‌ڵێن چاوه‌ڕوان ده‌کرێت مسته‌فا مه‌ولوودی، جێگری ئێستای سکرێتر، ئاسۆ حه‌سه‌نزاده ئه‌ندامانی کۆمیته‌ی ناوه‌ندی یان مسته‌فا شه‌ڵماشی ئه‌ندامی ده‌فته‌ری سیاسی ئێستای ئه‌و حێزبه خۆیان بخه‌نه به‌ر ده‌نگی هاورێیانیان و له کۆتایدا یه‌ک له وان ببن به سکرتێری حێزبی دێمۆکڕاتی کوردستان.\nله‌گه‌ڵ ئه‌وه‌ی ژنان له مێژوویی حێزبه‌کانی ڕۆژهه‌ڵاتی کوردستاندا چاڵاکی و ئاماده بوونێکی به‌رچاویان بوه و هه‌نووکه‌ش ژمارێک ژن ئه‌ندامی کۆمیته ناوه‌ندی حێزبه‌کانی دێمۆکڕات و کۆمه‌له‌ن (هه‌موو باڵه‌کانیان) و یه‌ک له هاوسه‌رۆکه‌کانی په‌ژاکیش ژنه به‌ڵام تا ئێستا هیچ ژنێک له مێژووی حێزبه‌کانی ڕۆژهه‌ڵاتی کوردستاندا و ئه‌ڵبه‌ت له هه‌ر چوار پارچه‌ی کوردستاندا ئه‌رکی سکرتێری گشتی له ئه‌ستۆ نه‌بوه.\nئایا حێزبی دێمۆکڕاتی کوردستان ده‌توانێت ئه‌م ڕچه بشکێنێت و یه‌ک له ژنانی ئه‌ندامی کۆمیته‌ی ناوه‌ندی وه‌ک سکرتێری داهاتووی خۆی هه‌ڵبژێرێت؟ له کاتێکدا هیچ کام له ژنانی کۆمیته‌ی ناوه‌ندی ئه‌م حێزبه ته‌نانه‌ت وه‌ک ئه‌ندامی ده‌فته‌ری سیاسی ئه‌م حێزبه هه‌ڵنه‌بژێردراون ئایا چاوه‌ڕوانی هه‌ڵبژاردنی ژنێک وه‌ک سکرتێری گشتی ئه‌م حێزبه چاوه‌روانیێکی گۆنجاوه؟\nژنانی ئه‌ندامی کۆمیته‌ی ناوه‌ندی حێزبی دێمۆکڕاتی کوردستان چه‌ند ئاماده‌ی ئه‌وه‌ن کاندیدای سکرتێری گشتی ئه‌م حێزبه بن؟\nئه‌م پرسیارانه‌مان له وتووێژیک له‌گه‌ڵ به‌رێز خاتوو گۆڵاله شه‌ره‌فکه‌ندی ئه‌ندامی کۆمیته‌ی ناوه‌ندی حێزبی دێمۆکڕاتی کوردستان تاوتۆ کردوه.\nگوڵاله شه‌ره‌فکه‌ندی: متمانه‌ی پیاوانی پێشمه‌رگه به ژنانی هاوسه‌نگه‌ریان له به‌راوه‌رد له‌گه‌ڵ سه‌رده‌می خه‌باتی چه‌کداری دابه‌زیوه


April, 2021 | CFS Center\nHome / About Us / 2021 / April\nArchive for month April, 2021\nبۆ بینینی بابه‌ته‌كه به PDF كلیك له‌م به‌سته‌ره بكه:- ژمارە (6)ی ئازاری 2021ی گۆڤاری ئایندەناسی قووڵایی ستراتیژی، چەمکێکی “جوگرافی-سەربازی”یە و بریتییە لە مەودای نێوان بەرەی پێشەوەی جەنگ و ناوچە هەستیارەکانی وەك پیشەسازی، شوێنە بازرگانییەکان، شارە سەرەکییەکان و ناوندە گرنگەکانی سەربازی یان شوێنەكانی نیشتەجێبونی ئەو وڵاتەی کە بەشداری شەڕەکە دەکات یان ڕووبەڕووی\nئامادەكردن: عەدنان ئەحمەد کورد بە درێژایی مێژووی خۆی چەندین جار ڕووبەڕووی جینۆساید و ھەوڵی لەناوبردن بووەتەوە، کەم ناوچەی کوردستان ھەیە بەر شاڵاوەکانی ئەنفال، بۆردوومان، کیمیاباران و ھەوڵی لەناوبردن نەبووبێتەوە. بەپێی پێوەرە نێودەوڵەتییەکان، بەشێکی زۆری ئەو ستەم، ھێرش و پەلامارانەی کراوەتە سەر ھەرێمی کوردستان؛ دەچنە چوارچێوەی جینۆسایدەوە. جینۆساید چییە؟ جینۆساید پێناسەی\nبەشی دووەم ڕانان و وەرگێڕان: زانا كەریم ناونیشانی کتێب: ئایا سەدەی ئەمەریکایی کۆتایی هاتووە؟ نووسەر: جۆزێف ئێس. نای. کوڕ بڵاوکار: ساڵی بڵاوکردنەوە: ٢٠١٥ ژمارەی لاپەڕە: ١٥٤ بۆ بینینی بابه‌ته‌كه به PDF كلیك له‌م به‌سته‌ره بكه:- ژمارە (6)ی ئازاری 2021ی گۆڤاری ئایندەناسی هەڵکشانی چین بەلای زۆرێک لە شرۆڤەکارانەوە چین زۆرترین ئەگەری\nتوێژەران ١. موجتەبا ڕۆستەمی، خوێندکاری دکتۆرا، بەشی بەڕێوەبردن و بازرگانی/کۆلێژی ئەدەبیات و زانستە مرۆڤایەتییەکان – زانکۆی ئازادی ئیسلامی – ھەمەدان ٢. فەرشید نەمایان، مامۆستای یاریدەدەر، بەشی بەڕێوەبردن و بازرگانی/یەکەی کرماشان – زانکۆی ئازادی ئیسلامی – کرماشان ٣. عەلی ڕەزا ئیسلامبولچی، مامۆستای یاریدەدەر، بەشی بەڕێوەبردنی دەوڵەتی/کۆلێژی ئەدەبیات و زانستە مرۆڤایەتییەکان –\nنووسینی: جۆن ساڵح ڕۆژنامەوان و شیکەرەوەی سیاسییە، سەرنجی کارەکانی لەسەر تێوەگلانی ئەمەریکا و هێزە دەرەکییەکانە لە ڕۆژهەڵاتی ناوەڕاست و گرنگیی تایبەت دەدات بە کاروباری سووریا و کورد. وەرگێڕان: هەژار حەمید بۆ بینینی بابه‌ته‌كه به PDF كلیك له‌م به‌سته‌ره بكه:- ژمارە (6)ی ئازاری 2021ی گۆڤاری ئایندەناسی کورد لە تورکیا و ئێران دەتوانێت\nنووسەران: ڕوەیدا مستەفا: چالاکوانێکی دیاری کوردی-بەریتانی و دامەزرێنەری بۆردی سیاسەتی کوردییە کە بزووتنەوەیەکی جەماوەرییە و دەیەوێت نوێنەرایەتیی کوردی-بەریتانی لە شانشینی یەکگرتوودا زیاتر بکات. یەریڤان سەعید: توێژەرە لە پەیمانگای ڕۆژهەڵاتی ناوەڕاست بۆ لێکۆڵینەوە، کاندیدی دکتۆرایە لە زانکۆی جۆرج ماسۆن لە سکوڵی شیکاری ململانێ و چارەسەر. پێشتر پەیامنێری کەناڵی ڕووداو بووە لە\nهۆشمه‌ن عه‌تا / توێژەر بۆ بینینی بابه‌ته‌كه به PDF كلیك له‌م به‌سته‌ره بكه:- ژمارە (6)ی ئازاری 2021ی گۆڤاری ئایندەناسی پێشه‌كی په‌یوه‌ندییه‌كانی عێراق و چین مێژووییه‌كی دوورودرێژیان هه‌یه و ده‌گه‌ڕێته‌وه بۆ سه‌رده‌مه كۆنه‌كان، به‌تایبه‌تی له سه‌ده‌كانی ناوه‌ڕاست و له سه‌رده‌می عه‌باسییه‌كان ئه‌و په‌یوه‌ندییه گه‌شه‌ی به‌رچاوی به‌خۆوه بینیوه، به جۆرێك كه په‌یوه‌ندییه‌كانی ئیمپڕاتۆریای\nد.هەردی مەهدی میکە –کورد، “چی” کۆی دەکاتەوە نەک کێ کۆڕەو تەجەللابوونی نەرمەهێزی ئیرادەی کۆمەڵگەی کوردستان بوو، کۆتایی ئەو خاڵەبوو تفەنگ لە پاراستنی دەستکەوتدا کورتی هێنا، بەڵام “ئیرادە و هۆشیاری”ی هاوبەشی کۆمەڵگە هەم پاراستی و هەم دەستکەوتی سیاسیی و مرۆیشی لێ وەبەرهێنا. ئەمە نمونەی ئەو نەرمەهێزە شاراوەی کوردە لە دنیای نوێدا\nیاسین تەها بۆ بینینی بابه‌ته‌كه به PDF كلیك له‌م به‌سته‌ره بكه:- ژمارە (6)ی ئازاری 2021ی گۆڤاری ئایندەناسی بەرایی لە دۆسیەكانی هەناردەی نەوت و داهاتی گومرگ و پڕۆژە و ململانێی ئیقلیمی، لە تیرۆری چالاكە مەدەنییەكان و خۆپیشاندان و هێرشی سەر كونسوڵخانەكان، شاری بەسڕەی ئەوپەری باشووری عێراق هەمیشە ئامادەییەكی بەهێزی لە هەواڵەكاندا هەیە.


گۆڕان و راگەیاندنەکەی (پارتی و یەکێتی) خۆڵکردنن بە چاوی خەڵک.\nدەمێکە سیاسەت و ئابووری لیبڕالیزمی نوێ و بازاڕ و بازرگانە ئازاد و کەرتە تایبەتەکانی، هەژاری و جەنگ و گەندەڵی و ناعەداڵەتی لەسەرتاسەری دنیا قوڵترکردووە. سەرەتا شەپۆلی ناڕەزایەتی و راپەڕین لە ناو خودی ئەمریکا(سیاتل)سەری هەڵداو لەو کاتەوە، هەر جارێک لە وڵات و ناوچەیەک سەرهەڵدەداتەوە. بارودۆخی جیهانی بە شڕبوونی بۆرسە، ئەوەندەی تر رەوشەکەی بەرەو خراپتر بردو تەنانەت وڵاتێکی بێدەنگ و لاپەڕ وەک ئیسلەندایشی گرتەوە. 8 وەڵاتە زلهێزەکەی جیهان بە رێکخراوی سەندوقی دراوی جیهانی رێکخراوی بازرگانی جیهان زوو زوو کۆدەبنەوە، تا سنوورێک بۆ تاوانکارییەکەی خۆیان دابنێن، بەڵام هەر جارێک رووبەڕووی شکست و بەرگری دەبنەوە لەلایەن چەپ و شوعییەکان دەبنەوە. هەموو زلهێزێکانی دنیا بە زانا بلیمەتەکانیشیان ناتوانن بەر بە کێشەکانیان بگرن. قەیرانەکە لەم رۆژانە لە یونانەوە گەیشتە تونس و ئێستا لە ئەردەن و میسر و مۆریتانیا سەریهەڵداوەتەوە.\nئایا پرژی ئەو قەیرانە بەر کوردستان و عیراق کەوتووە؟ ئایا ئەو پەتاو دەردانە لێرەش هەیە؟\nبەڵێ. سیاسەتی ئابووری لە کوردستان هەمان دیاردەکانی وەڵاتانی تر لێکەوتووەتەوە.\nسەرەتای بەیاننامەکە بە ئاشکرا چه‌واشەکاری و نەزانی و کڵۆڵی و نەگبەتی تێگەیشتنی پێوە دیارە: ئایا دەسەڵاتەکانی پایتەختە گەورەکان بەخۆیان ستەمکارو دیکتاتۆر نین؟ ئایا خۆیان سەرچاوەی ئەم قەیرانە نین؟ ئایا بێکاران و هەژاران لە سەر شەقامەکانی پاریس، ئەسین، روم...هتد بە توڕەیی خۆپیشاندانیان نەکرد؟ ئایا داوای روخاندنی سەرمایەداریان نەکرد و ناکەن؟\nناعەداڵەتی و تاوان بەری حوکمڕانی خودی دەسەڵاتی سەرمایەداری و بۆرسه و بازاڕەکانییەکەیەتی لە ئەمریکا، سعودیە، ئەردەن، ئەلمانی، یابان، فەرەنسا، ئیتالیاو یونانە. خۆش ئەوەیە لەسەرتاسەری جیهان دادوەری کۆمەڵایەتی وەک تاقە هیوا و ئومیدی مرۆڤایەتی، بووە بە بنێشتە خۆشەی سەر زاری هەموو حاکمەکان، لەم بارەیەوە گوێ لە هەر حاکمێک بگرین، دەستبەجێ لەناو تەلارەکانیانەوە باسی (پاراستنی بەرژەوەندی گەل) دەکەن بۆ کرێچییەکان، دەوارنشین، ماڵە قوڕەکان و ئەوانەی بە قەرز دوو ژووریان کڕیوە!\nلەبەر ئەوەی گۆڕان لە دامەزراندنییەوە تا ئێستا (کاتێکی کەم نییە)، هێشتا مەبەست و مانا و چۆنێتی تێگەیشتنی بۆ عەداڵەتی کۆمەڵایەتی بۆ لایەنگرانی خۆی و خەڵک روونەکردووە، منیش بۆم هەیە بڵێم: ئێوەش بۆ تەفرەدانی هەژارەکان بەکاریدەهێنن.\nلەبارەی خاڵەکانی بەیاننامەکە:\n1- لە هیچ وڵاتێکی دنیا تاقە یەک دەوڵەت نییە بتوانێ حزبەکان(لەهەموو جۆرە دەستتێوەردانێ)لەکاروباری حکومەت مەنع بکات، بە پێچەوانەوە خودی حزبەکان وەک نوێنەرانی خاوەن بەرژەوەندیە ئابوورییەکان-فراکسیونی جیاجیان-، حکومەت دادەمەزرێنن و راستوخۆ و ناڕاستەوخۆ لە کاروبارەکانی دەستتێوەردەدەن. حزبەکان دەربڕی بەرژەوەندی ئابووری چینەکانن!\n2- لەگەل گرتنەدەستی دەسەڵات، دەزگاکانی سوپا و زانیاری، پاراستن و ئاسایش لەلایەن خودی حزبەکانەوە بەڕێوە دەبرێن. بۆ نموونە ئەڵمانیا، ئەمریکا و فینلەند!0 ((بڕۆن بپرسن، نەبا من بۆ جەواشەکاری ئەم بۆچوونە بلاوبکەمەوە)\n3- بۆ خاتری هەموو خوداوەندەکان ناوی تاقە یەک حکومەتم بۆ بهێنن کە حکومەتی حزبی یان هاوپەیمانی چەند حزبێک نەبێت و دەسەڵات بۆ خۆیان بە گوێرەی بەرژەوەندی و سیاسەتی سەرمایە قۆرخ نەکەن! ئایا وەزیری بەرگری ئەمریکا، ئەلمانیا یان ئوسترالیا سەربەخۆن یان ئەندامی حزب یان حزبە دەسەڵاتدارەکانن؟!\n4- وەهمی هەڵبژاردنی نزیهی بێ تەزویر تەنها بۆ موزایدەکردن، باسدەکرێت. ئایا هەڵبژاردنەکەی ئەمریکا یان ئیتالیاو هەر وڵاتێکی تر نەزیە بوون؟! ئەوە هەژاری خودی دەزگاکانی راگەیاندنی کوردی دەردەخات لە زانیاری دەبارەی ئەم بابەتە. سەبارەت بە هەڵبژارنەکەی ئەمریکا فەرموون بڕۆن لە نەعوم چۆمسکی بپرسن چەند"نەزیە" بوو!\n5- دەبوو برادەرانی گۆڕان گردەکە رادەستی بەڕێوبەرایەتی دارستانی سلیمانی بکەن و بڵێن(سەفقەیەکی ناشرین و نایاسایی مام جەلال و کاک نەوشیروان)بوو و ئەو گردە موڵکی خەڵکی شارەکەیە و مام جەلال بۆی نییە بە ئارەزووی خۆی لەسەر سینی ئاڵتونی پێشکەشی بکات بە برا عەزیزەکەی. پاشان خاڵی( 6)ی بەیاننامەکە مانایەکی جوان و سەرکەوتوو دەبوو.\n6- رەشنووسەکەی دەستووری هەرێم بە کوردییەکی(بێراوی) نووسراوە! بەڵام بۆچی بکێشرێتەوە؟ باشتر وابوو خاڵ بەخال کاری لەسەر بکەن(بەڵێ گردار شەرتە!!)\nبەیاننامەکەی سەرکردایەتی یەکێتی و پارتی لەبارەی بەیاننامەکەی گۆڕان.\nبەیاننامەکە بە زمانێکی کۆن، توڕە و عەنتریانە نووسراوەو هەردوو لایان نایانەوێ لەو راستییە تێبگەن کە بەرنامە و پێگەی سیستێمێک دەپارێزن کە هەمان شێوەی سیستێمی فەرمانڕەوایی لە یونان، مەغرب، تونس و میسر و ئەمریکا و یابان هاوشێوەکانیان هەیە و ئاگرەکەی(گرانی بازاڕ، گەندەڵی بەهەموو شێوەکانی، بێکاری، جیاوازی چاوچنۆک و شێتانەی داهات لەنێوان بەرپرسە"خواپێداوە گەلپەرەست و دڵسۆز و خەباتگێر...هتدو زۆربەی کۆمەڵگە، لێکەوتووە.\nخاوەن کەرتە تایبەتەکان، لەناو تەلارەکانی قەباحەت، خەریکی قازانجکردن و کەڵەکەکردنی سەرمایەن. زۆربەیان هەر وەک عومەر سلیمان قسە دەکەن: لەو کاتە کە گەلی میسر لەسەر شەقامەکان ناڕەزایەتی دەردەبڕن، جەنابی عالی لە سوێندخواردنەکەی لەبەردەم ناموبارەک وتی: (...سوێنددەخۆم، بەرژەوەندی گەل بپارێزم!). ئەمە نموونەیەکە بۆ گاڵتەجاڕی خاوەن دەسەڵاتەکان: بەرژەوەندی چینەکەیان و کۆمپانیا و بانق و عەقار و عەمبارەکانیان لێدەبێت بە بەرژەوەندی گەل...ئەوەندە گیل و گوێر و کەڕ و خەرن ملیونان کچ و کوڕی توڕە و ناڕازی سەر شەقامەکانی وڵاتەکەیان نابینن! لەوەش پڕ سەیروسەمەرت پێیان وایە هیچ کەس لە خۆیان دڵسۆزتر بۆ نیشتمان نییە و ئەگەر بڕۆن، نیشتمان وێران دەبێت و کەسیش نییە بیپارێزێت!\nئەگەر بمانەوێ لەگەل خۆمان و خەڵک راستگۆبین، ئەوا راستەوخۆ چارەسەرەکە لە ئابووری و سیاسەتی هەرەوەزییە کە بەداخەوە حکومەتی هەرێم بە دوو قرانی قەڵبیش نایکڕێ و بەکردەوە برەو بە کەرتی تایبەت دەداو بەمە دووبەرەکی و ناحەزی و بێزاری و نامۆیی و نەگبەتی و هەژاری زیاتر درووستدەکات: بەچاوی خۆتان دەبینن چۆن ماڵەکانتان و بژێوی ژیانی خۆتان و دەوروبەرتان چەندە لە ماڵ و بژێوی و ژیانی زۆربەی کوردستانیان جیاوازە و هیچ پێویست ناکات لێرە وەسف بکرێت.\nئەگەر بتانەوێت کوردستانیش وەک وڵاتانی تر ێنەیەت و دەرسێک لەم بارگرژییە وەربگرن، فەرموو دەست بە ریفۆرم بکەن و باشترین هەنگاو ئەوەیە دەست بە گشتگیکردنی کەرتە تایبەتەکان بکەن...هیچ نەبێت سەرەتا درزی قووڵی نێوان هەژارەکان و خاوەن دەسەڵات و پلەوپایەدارەکانتان کەم بکەنەوە. ئاخر نابێ داهاتی رۆژانەی ئەندام پەرلەمان، وەزیر و پلەدارەکانی سوپا و حزب و ئاسایش و زانیاری و ئیدارە بەو شێوەیە زۆرتر بێت لە داهاتی زۆربەی هاونیشتمانان....هەرکێ بۆ خۆیە؟ ئایا ئەمە سەرچاوەی سەرەکی و هۆی ئاژاوەنانەوە، فیتنە و تێکدان نییە؟\nچارەنووسی هیچ سەرۆک وەڵات و حکومەتێکی جیهان بە ئەمریکا و یابان و ئیتالیا لە چارەنووسی بن عەلی و رسوایی ناموبارەک باشتر نابێت: جەماوەرە هەژارەکەی تونس و میسر، بن عەلی و موبارەکیان کردووە بە ئاوێنە تا هەموو سەرۆک حکومەتەکانی دنیا خۆیان ببینن و هەژارترین مروڤ لە دنیا ئێرەییان پێنابات.\nنە بەیاننامەکەی گۆڕان و نە هەڵویستی پارتی و یەکێتی دادی هەژارو کەمدرامەتەکانی کوردستان دەداو تاقە دڵسۆزی و خۆشەویستی نیشتمان و برایەتی و بەرگری لە مافەکانی مرۆڤ و ئازادی ئەمەیە: زۆربەتان رۆژێک لە رۆژان بڕواتان بە سۆسیالیزم هەبوو، فەرموو بۆ فکری خۆتان بگەڕێنەوەو بەدەنگ هاوارە بەناوبانگەکەی رۆزاکەتان بێن: سۆسیالیزم یان بەربەرییەت...ئایا نیشتمانەکەمان موڵکی هەموومان نییە؟ ئەم جیاوازییە بۆ، بۆ، بۆ؟ خۆتان بە ویژدانەوە وەڵامی ئەم پرسیارانە بدەنەوە: ئەمە حکمەت و ئەقڵی ئینسانیانەیە؟ تەنها عەدالەتی کۆمەڵایەتی بە مانا مارکسییەکەی یەکریزیمان بەهێزدەکات و هەر پیلانێکی رەشی دوژمنان لەناو دەبات.\nئێستا لە هەموو روویەکەوە کاتی راپەڕین نییە، بەڵام ئەگەر وڵات بەم شێوەیە بەڕێوە ببرێت، لێکترازانی ترسناک روودەدا...هیوادارم هەر خاوەن دەسەڵاتێک، ئەمەی لەلا روون بێت: باشترین دەسەڵات شایانی ئەوە نییە یەکێک بەو شێوەیە دەستیپێبگرێت...با هەر خاوەن دەسەڵاتێک لە ناو هەر حزب و فەرمانبەرایەتی و دەزگا ولایەنێک پەند لەم بارودۆخە وەربگرێ: هەژارەکان چ دەرسێکی نموونەی بە خاوەن دەسەڵاتەکان دەدەن!!


کورتە وەڵام! بۆ یەکێتی و گۆڕان و بارزانی و حاجییەکانی ئەمساڵ.\n١- بەپێی راپۆرتی رۆژنامەوانیی ٥/١٢/٢٠١٦ی سەرۆکایەتیی کۆماری ئیراک، ھاوپەیمانیتیی مالیکی و گۆڕان و یەکیتی، لەمەسەلەی دواکەوتنی موچەی فەرمانبەرانی ھەرێم تێپەریکردوەو پەلی ھاویشتوە بۆ لەناوبردنی دەسەلاتی بارزانی و جیاکردنەوەی سلیمانی لەکوردستان، یا راستتر بڵێین بۆ ھەرەسی ھەرێم.\nوەڵام: بەھیوام ئەم ھەوالە راستنەبێ. جاریکیتر مردنی خۆمان و زەرەری نەتەوەکەمان نەخوازین، پەندیک لەھۆی کەوتنی میرنشینیە کوردیەکان وەرگرین، دیاردەی جاشێتی دوبارەنەکەینەوە، بەگفتی داگیرکەران نەخەلەتێین. سەری ئەم قەوارەیەی ھەریمی کوردستان کە بەخوینی ھەزاران شەھید ھاتە بەر، نەخۆین. ئەگەر کێشە گەورەکە، دەسگرتنی بارزانیە بەکورسییەکەیەوە، با وازیلێبێنێ و خۆی ئەو کورسییە رادەستی کەسێکی سیاسەتکاری جەوامێری بێلایەنی دەسپاک بکا تا ھەلبژاردنی ئایندە، چونکە ئیستە، پینج ھیزبەکە، راستتر پینج بەڵاکە، ھەرگیز پێکنایەن لەسەر کەسیکیتر بۆ ئەو پۆستە، با دەسپێشخەری لەخۆیەوەبێ پێشئەوەی خومەکە لەمەزیاتر بشێوێ و ئەم ھەریمەش بە مەرەی دەولەتی مادو کۆماری کوردستان و ھکومەتەکەی مەلیک مەھمودو شۆرشەکەی ئەیلول بچێ.\nپیلانەکە مەترسیدارە، ھەرەسی قەوارەکەی ھەریم و مەرگی کوردی بەدوادادێ. دولەتکردنی ھەریمی کوردستان، ناپاکییە گەورەکەیەو ئەرکی ھەمو تاک و کۆمەلیکی نەتەوەکەمانە بێنە دەنگ و رسوایکەن.\n٢- ھەر لەو سەرچاوەیەدا نوسراوە : وەزارەتی تەندروستی ١٠٠ ملیار دینار قەرزاری کۆمپانیاکانی دەرمانە!\nوەڵام: بۆپڕکردنەی ئەو قەرزە، لەم قەیرانی داراییەدا، پێشنیارئەکەم ئەمساڵ رێگە بدرێ بە ٢٠ ھەزار حاجی و ھەر یەکەی ٥ ملیۆن دیناریان لێوەرگیرێ کە ئەکاتە ١٠٠ ملیار دینار و ئەو پارەیە بدرێتەوە بەقەرزەکەو ئەوەندەیتر دەرمانیان لێوەرگیرێ و بدرێن بە خەستەخانە ھکومییەکان بۆئەوەی بدرێن بەنەخۆشی ھەژار بەخۆڕایی بەخێری ئەو حاجییانەو دوایی وەزارەتی ئەوقاف یەکی شایەتینامەیەکیان بداتێ کە لەپاداشتی ئەو خێرەیاندا حەجیان بۆنوسراوەو بون بەحاجی. لەڕاستیدا ئەوە لەحەجەکە خێری زیاترە. ئیمامی غەزالی کەیەکێکە لەئیمامە گەورەکانی ئیسلام وتوێتی: پڕکردنی سکی ھەژارێک لە حەوت حەج خێرترە، دیارە چاکردنەوەی نەخۆشێکی ھەژار خێرەکەی زیاترە.\n٣-راپۆرتی ١٧/١/٢٠١٧ی نوسینگەی رۆژنامەوانیی سەرۆک کۆماری ئیراک - ئیران بۆ مالیکی: جارێکیدیکە بیر لەسەرۆکایەتیی حکومەت نەکەیتەوە!\nوەڵام: خورپەیەکی جەرگبڕە بۆ ئەو ھەڤاڵ(یەکێتی) و مەڤاڵ(گۆڕانخواز)انەی سلێمانی و کەرکوک کە لە٢٠١٦دا چەنجارێک چونە دەرباری مالیکی!!


ئازادی بۆ مه‌ولوود ئافه‌ند: كەمپینی بەهاناچوونی مەولوود ئافەند راستەوخۆ پەنا بۆ لایەنەكان دەبات\nبەڕێزان: سەرۆكایەتیی هەرێم، پەرلەمان، حكوومەت، دەزگا ئەمنییەكان، دەزگاكانی راگەیاندن و جەماوەری كوردستان\nبێدەنگ بوونی لایەنە ئەمنی و یاسایییەكانی هەرێمی كوردستان لە پرسی دیارنەمانی رۆژنامەنووس (مەولوود ئافەند) كە 24 رۆژە لە سەردانێكیدا بۆ شاری سلێمانی بێ سەروشوێنە، نیگەرانییەكانی ئێمەی وەك كەمپینی 201 كەسی بۆ بەداواچوونی ئەو رووداوە چەند هێندە كردووە.\nداواكەی ئێمە روون و یاسایییە، رۆژنامەنووسێكی رۆژهەڵاتی كوردستان كە هەڵگری ئیقامەی رەسمیی ئاسایشی هەرێمە و ئەو گۆڤارەی كاری تێدا كردووە مۆڵەتی رەسمی لە سەندیكای رۆژنامەنووسانی كوردستان هەبووە، زیاتر لە 3 هەفتەیە بێ سەروشوێنە، بە پێویستی دەزانین ئەو رووداوە بە هەموو وردەكارییەكەوە بۆ رای گشتی ئاشكرا بكرێ.\nهەست دەكرێ لەلایەن كەناڵەكانی راگەیاندنی باشووری كوردستان بەتایبەت لایەنی یەكێتی نیشتمانی و ئۆپۆزسیۆن كەمتەرخەمییەك بەو باسەوە دیارە و نیگەرانین لەوەی نەكات میدیاكانی ناوچەی سلێمانی كە شوێنی دیارنەمانی مەولوود ئافەندە لە ئاستی پێویستدا كار بۆ رەنگدانەوەی ئەو رووداوە نەكەن.\nبەردەوامبوونی بێدەنگیتان لە دیارنەمانی ئەو رۆژنامەنووسە، رێگەی چالاكیی ترمان بۆ خۆش دەكا كە بە دڵنیایییەوە زیان بە هاوپشتیی كوردانی رۆژهەڵات و باشوور و پارچەكانی تریش دەگەیەنێ.\nكەمپینی بەهاناچوونی مەولوود ئافەند\nئەوانەی تا ئێستە پشتیوانیی كەمپینیان كردووە:\n101. ئومێد پشدەری / رۆژنامەنووس\n194. مەنیژە رەنگین / چالاكوانی مەدەنی\n195. كامە ئەبووبەكری / چالاكوانی مەدەنی\nUpplagd av kurdish israeli friendship kl. ۱:۰۴


12/8/2019 12:10:17 PM\nمەسرور بارزانی لە ١٠٠ڕۆژی حکومەتەکەیدا وتارێکی دا ئەوەندە باسی چاکسازی کرد کە وەک ئەوەی بە کودەتایەک هاتبێتە جێگای حکومەتێکی گەندەڵ و دزی پێشوو. یەکێک نەزانێ ئەمە خۆی یەکێک لە باڵادەستەکانی بنەماڵەیەکە کە ١٠٠٠٠ ڕۆژە بە باوک و ئامۆزا و برا و بزرازاوە حکومی کوردستان دەکەن، لەوانەیە پێی وابێت ئەمە حکومەت و بەرنامەیەکی تازەیە و کوردستان بەدەستی ئەم پیاوە دەچێتە قۆناغی بوژانەوە و کرانەوە و دادپەروەریەوە.\nئەم سەرۆکە تازەیە لەم ١٠٠ ڕۆژەشدا ئەگەر پارەی نەوتی بخستایەتە سەر حسابێکی بانکی لە کوردستان و بیوتایە بە پێی نەخشەیەکی ئاشکرا بۆ پێویستییەکانی خەڵک بۆ کارەبا و سوتەمەنی و خانو و تەندروستی و خوێندن و کارگە و کێڵگە و ڕێگاوبان خەرجی دەکەم. هێشتا باوەڕی پێدەکرا وەک ١٠هەزار ڕۆژەکەی تر لەلایەن بنەماڵەکەی خۆی و بنەماڵە هاوپەیمانەکەیەوە وەک پێشوو نادزرێ. بەڵام یەک وشەش لەسەر ژمارەی ئەو دۆلارانەی لە فرۆشتنی نەوت پەیداکراوە لەم ١٠٠ ڕۆژەدا ناڵێ و وەک قەوانی پێشوو دەڵێ حکومەت داهاتی نەوت و خەرجکردنی ئاشكرا دەکات.\nئەم پاڵەوانەی دژی گەندەڵی ناڵێ لەم ١٠٠ ڕۆژەدا چ گەندەڵیەکی گەورەی ئاشكرا کردووە، بێگومان ئەگەر کارێکی وای بکردایە ئێستا بنەماڵەکەی خۆی و سەرۆک حکومەتی ئامۆزای و باوکی سەرۆکی هەرێمی پێشووی دەبردە دادگا و خەڵکیش بڕوای بە بانگەشەی دژایەتی گەندەڵیەکەی دەکرد. مەگەر کێ هەیە نەزانێ کە گەندەڵی گەورەی کوردستان لەلایەن ئەم دوو بنەماڵەی بارزانی و تاڵەبانیەوە کراوە و ئەوانەی تر لەسایەی ئەم سیستەمی خزمایەتیەدا بەشێکیان بەرکەوتووە.\nئەم کاربەدەستە نوێیە باسی خزمەتگوزاری دەکات، بەڵام ئەوەی نەخشەیەتی فرۆشتنی کارەبا و ئاو و خەستەخانە و کەرتە گشتییەکانە بە کۆمپانیا شەریکەکانی خۆیان لەسەر پەیداکردنی کار و دانەوەی قەرزی موچەکانیش یەک وشەی نیە جگە لە درێژەدان بە بەرنامەی حکومەتە موچەدزەکەی پێش خۆی و باسنەکردنی بیمەی بێکاری یان دامەزراندن و دابینکردنی ژیانی خەڵکی کرێکار وهەژار و کەم دەرامەت. بەپێچەوانەوە دەڵێت لەسەر ڕاوێژەکانی لەگەڵ بانکی جیهانی بەردەوام دەبێت تا بزانێ چۆن درێژە بەو شۆکی هەژارکردنەی خەڵک بدا کە ئەم دەزگا نیولیبرالیەی جیهانیشی سەرسام کردوە کە چۆن توانیویانە لەماوەیەکی زۆر کورتدا بتوانن ئەم بەرنامەی هەژارترکردنەی خەڵک بەم شیوەیە پەیڕەوبکەن.\nبێگومان لەم سەرۆکە تازەیە چاوەڕوانی باسی ئازادی جۆرێک لە گێلیە کە کەسێک خۆی داوای لەسەر کوشتنی ڕۆژنامەنووسێکی وەک سەردەشت عوسمانی لەسەربێ دێت و لە ئاهەنگی ١٠٠ڕۆژەی حکومەتەکردنیدا بە باس و یادەوەری وا ڕۆژەکەی خۆی تاڵ دەکات، بێگومان خەڵکی کوردستان هیچ باوەڕ بە کەسێک ناکەن کە ٢٨ ساڵ چەوساندبێتنیەوە بە ١٠٠ڕۆژ دەیانباتە بەهەشت.\nئەوە تەنیا کەسان و لایەنێکی وەک گۆڕان و ئیسلامیەکان باوەڕی پێدەکەن کە ئامادەن لەسەر شەریک بوون لە پۆست و داهاتدا نەک ١٠٠ ڕۆژ بەڵکو ١٠٠٠٠ڕۆژ ئیمزای دەسەڵاتی ئەم بنەماڵە سەرمایەدارانەی سەروەریان بکەن. بەپێچەوانەوە خەڵکی کوردستان لەهەر فرسەتێکی گونجاودا دەنگی ناڕەزایەتی و خۆپیشاندان و ڕاپەڕینەکانیان شانبەشانی خەڵکی عێراق و لوبنان و ئێران و فەرەنسا و شیلی بەرزدەکەنەوە دژ بەدەسەڵاتی ئەم بنەماڵە و حزب و حکومەتە سەرمایەدارانە. ئەو کاتەیە کە خەڵکی کوردستان بەم مەسرور بارزانی دەڵێ " لە کاتێکی خراپدا هاتیت و وتارى چاکسازیت پینەی چارۆکە دڕاوەکەتان ناکا و بەلەمی حکومەتەکەتان لەدەست ئەو ئاراستەیە ڕزگاری نابێ کە بەرەو گێژاوی شۆڕش و ڕاپەڕینی چینە چەوساوەکان دەچێ و لەوێدا وەک حکومەتەکەی عادل عەبدولمهدی لەناودەچێ بە هەموو کابینەی حزبە سەرنشینەکانیەوە."


ئایا فەلسەفە و سیاسەتی پەروەردەییمان هەیە؟ | کوردستان تایمز - Kurrdistan Times\nئایا فەلسەفە و سیاسەتی پەروەردەییمان هەیە؟\nلەپاش پڕۆسەی داگیرکردنی عێراق لەلایەن ئەمەریکاوە و بەهۆی ئەو دۆخە سیاسی و ئابورییەی پڕۆسەکە لەپاش ساڵی ٢٠٠٣ هێنایە گۆڕێ، رەخنەگرتن لە پڕۆسە و سیستەمی پەروەردە لە هەرێمی کوردستاندا بە شێوەیەکی بەرچاو تەشەنەی سەند. دەتوانین ئەو کێشانەی پەروەردە کە رەخنەگران و سیاسەتوانانی پەروەردەیی و حکومی ئاماژەیان بۆ دەکەن بۆ سێ ئاست پۆلپۆل بکەین: رەخنەکانی ئاستی فیکر و فەلسەفە و سیاسەتی پەروەردەیی؛ رەخنەکانی ئاستی سیستەم و بەڕێوەبردنی پەروەردەیی؛ رەخنەکانی ئاستی مامەڵەکانی نێو ناوەندەکانی خوێندن.\nزۆرن ئەوانەی بە شێوە و لە ئاستی جۆراوجۆردا رەخنە لە پەروەردەی ڕەسمی لە کوردستاندا دەگرن و گازندەیان لێی هەیە، بەڵام ئەم رەخنەگرتن و گازندانە پێویستە بە میتۆدێکی ورد و ڕون بکرێن تا لە لایەک بتوانین رەخنەی جیددی و گلەییی سەرپێیی لێک جودا بکەینەوە، لە لایەکی دیکەوە لەوە دڵنیا ببینەوە کە رەخنەکان لە جێی خۆیاندان. لە ڕاستیدا بەشێکی بەرچاوی رەخنە و گازندەکان نەیانتوانیوە ئەو هێڵە گشتییانە بدۆزنەوە کە کێشە پەروەردەیییەکان پێکەوە گرێ دەدەن. بونی میتۆد و ڕوانگەیەکی گشتگر بۆ توێژینەوە و دیتنی مەسەلە پەروەردەیییەکان مانای وایە لە باسی کێشەکاندا سەرپێیی و توندڕۆ نابین و، لەکاتی پێشنیازکردنی چارەسەریشدا خۆشباوەڕ و پشوکورت نابین. ڕوانگەی گشتگر و رەخنەیی لە ناسین و مامەڵەکردن لەگەڵ کێشەکانی پەروەردەدا سەری لە چارەسەری رەخنەیی و جیددی و گشتگرەوە دەردەچێت. دەبێت چارەسەری کێشەکانی پەروەردە جۆراوجۆر و فرەلایەن بن، لە هەمان کاتدا دەبێت هاوئاهەنگ بن تا سەرلێشێوان و بێئومێدی و کەسبەکەسی نەیێتە گۆڕێ.\nئەو ڕەخنانەی لە ئاستی فیکر و فەلسەفە و سیاسەتی پەروەردەییی حکومەتی هەرێمی کوردستان دەگیرێن بە شێوەیەکی دیارکراو لە لایەکەوە بە زەقی بە هەڵەدا چون و، لە لایەکی دیکەوە نەیانتوانیوە بە وردی و بە فراوانی لە کێشە فیکری و سیاسییەکانی پەروەردەی ڕەسمی بڕوانن. ئەمەش بە دیارکراوی بە هۆی بەکارنەبردنی میتۆدێکی رەخنەیییە لە ناسینی مەسەلە پەروەردەیییەکان و فراواننەبونی مەودای بینینی کێشەکانە. ئەم ڕایەش شکاندن و ناچیزکردنی رەخنەکان نییە، بەڵکە ئاماژەکردنە بە کەمیی توێژینەوەی رەخنەیی و گشتگر لە بواری پەروەردەدا لای رەخنەگران و نەبونی بەرچاوڕونی و بەرفراوانیی ڕوانگەی چاکسازی لای سیاسەتوان و بڕیاربەدەستانی پەروەردەیی. لە ئاستی فیکر و فەلسەفە و سیاسەتی پەروەردەیی لە هەرێمی کوردستاندا رەخنەی هەرەباو ئەوەیە کە حکومەتی هەرێم فەلسەفەیەکی پەروەردەییی ڕونی نییە، پلان و ستراتیجیی بۆ پێشخستنی کەرتی پەروەردە نییە، تەواوی پڕۆسەی پەروەردەی ڕەسمی لەسەر سیاسەتێکی پەروەردەییی تۆکمە ناڕوات و چەندین رەخنە و گازندەی لەم جۆرە. ئاسانترین هەڵوێست لەم ڕوەوە ئەوەیە کە بڵێین ڕاستە، حکومەتی هەرێمی کوردستان سیاسەتی پەروەردەییی نییە و بەرچاوی ڕون نییە.\nبەڵام، هەر بە ڕاست، ئایا حکومەتی هەرێمی کوردستان فەلسەفە و سیاسەتی پەروەردەییی هەیە؟\nمیتۆد و ڕوانگەی رەخنەیی و گشتگر لە بواری پەروەردەدا بۆ وەڵامدانەوەی ئەم پرسیارە، جارێ لە سەرەتادا دەپرسێت: ئایا دەکرێت هیچ سیستەمێکی پەروەردەیی بێ فەلسەفە و سیاسەتێکی ڕون بێت؟ بۆ ئەوەی بتوانین گفتوگۆی جیددی لەسەر پڕۆسەی پەروەردە و خوێندنی ڕەسمی بکەین، دەبێت بڕیار بدەین کە نەخێر، هیچ پڕۆسە و سیستەمێکی پەروەردەیی نییە فەلسەفە و سیاسەتی دیاریکراوی خۆی نەبێت. هەر پڕۆسەیەکی پەروەردەیی لەسەر بنەمایەکی فەلسەفی و ڕێڕەوێکی سیاسی کار دەکات. بیهێنە بەر چاوی خۆت: بۆچی لە گشت کونج و سوچێکی ئەم کوردستانەدا خوێندنگەکان لەسەر هەمان بنەما دامەزراون، چاوەڕێ دەکرێت مامۆستایان هەمان ڕێنمایی پەیڕەو بکەن، خوێندکاران هەمان بەرنامەی خوێندنیان هەبێت و بۆ هەمان ئامانج تێبکۆشن؟ بونی هەمان یاسا و سیستەم و هەمان ئامانج و چاوەڕوانی مانای بونی هەمان فەلسەفە و سیاسەتی پەروەردەیییە.\nلێرەوەڕا، دەبێت بپرسین: کامەیە ئەو ڕێڕەوە فیکری و سیاسییەی کە حکومەتی هەرێمی کوردستان لە هێشتنەوە و بەڕێوەبردنی پڕۆسەی خوێندنی ڕەسمیدا گرتویەتییە بەر؟ بە لێکۆڵینەوە و شیکردنەوەی وردی بەڵگەنامە پەروەردەیییە ڕەسمییەکانی حکومەتی هەرێم کە لەماوەی ٢٨ ساڵی ڕابردودا دەریکردون، سەرەکیترینی هەوڵەکانی حکومەتی هەرێم دامەزراندن و پتەوکردنی سیستەمێکی مۆدێرنە بۆ پەروەردە.\nسیستەمی پەروەردەییی مۆدێرن پێکهاتەیەکی سیاسیی بیرۆکراسییە کە لەنێو سیستەمێکی فراوانتری حوکمڕانیی مۆدێرندا مانا دەدات و، پەیوەندیی بە مێژوی سەرهەڵدان و پێشکەوتنە جۆراوجۆرەکانی پڕۆسەی مۆدێرنێتییەوە هەیە. بە شێوەیەکی دیکە بڵێم، کارکردن لە پێناوی دامەزراندن و هێشتنەوە و پەرەپێدانی ئەو سیستەمە پەروەردەیییەی ئێمە پێی ئاشناین دەکەوێتە نێو بازنەی دامەزراندن و هێشتنەوە و پەرەپێدانی پێکهاتە بیرۆکراسییەکانی دەوڵەتی مۆدێرنەوە. بنەمای فیکریی دەوڵەتی مۆدێرنیش ناسیۆنالیزمە، بە مانای یەکێتیی زمان و فەرهەنگ و مێژو و خاک و تەنانەت ڕەگەزیش. پەیوەندییەکی دوجەمسەریش لەنێوان ناسیۆنالیزم و شکڵ و شێوەی دەوڵەت و دەستگاکانیدا هەیە. ئەمە مانای وایە کە بونی یان هێنانەئارای یەکێتیی زمان و فەرهەنگ و مێژو کار دەکاتە سەر شێوازی دامەزراندن و بەڕێوەچونی دەوڵەت، لە هەمان کاتدا میکانیزمەکانی بەڕێوەبردنی دەوڵەتیش دەبنە هۆی یەکخستنی زمان و فەرهەنگ و مێژو. مۆدێرنێتی لە ڕێی تۆڕێکی ئاڵۆزی ڕوانگەی فیکری و ئەخلاقی و هەڵوێست و دەستگا و کار و مامەڵەی دیاریکراوەوە خۆی دەنوێنێت. دەوڵەتی مۆدێرن و دەستگاکانی، بە نمونە پەروەردە و خوێندنی ڕەسمی، بەرهەم و بەرهەمهێنەری مۆدێرنێتین. سیستەمی پەروەردەی ڕەسمی پێویستی بەوەیە کە یەکێتیی زمان و فەرهەنگ و مێژو هەبێت و، بە شێوەیەکی سەرەکیش هەوڵ دەدات ئەم پێویستییانەی خۆی دەستەبەر بکات. یانی، سیستەمی مۆدێرن خۆی خۆی دروست دەکات و پتەو دەکات و مانەوەی خۆی دڵنیا دەکاتەوە. مەبەستیشم لە سیستەمی پەروەردەییی مۆدێرن هەر ئەمەیە کە لەنێو بازنەی فیکری و سیاسیی دەوڵەتی مۆدێرندا، کە ناسیۆنالیزمە، مانا دەدات و خۆی دەنوێنێ. سیاسەتی پەروەردەییی حکومەتی هەرێم هەر لە سەرەتاوە بە ئاراستەی دامەزراندن و پتەوکردنی دەستگاکانی پەروەردەدا ڕۆیشتوە و دەڕوات. کە وایە، سیاسەتی پەروەردەییی حکومەتی هەرێمی کوردستان بە گشتی سیاسەتی دامەزراندنی دەستگای پەروەردەییی دەوڵەتی مۆدێرنە. ئەم بنەما سیاسییە کۆمەڵایەتییە مێژویییە دەتوانین بکەینە سەرەتایەک تا باشتر لە وردەکاریی کێشەکانی پڕۆسەی پەروەردەی ڕەسمی لە هەرێمی کوردستان بگەین، تا بتوانین قوڵتر ڕۆبچینە نێو ئاڵۆزییەکانی سیستەمی پەروەردەی کوردستان و فراوانیی مەوداکانی چارەسەر درک پێ بکەین.\nنمونەیەکی سەرەکیی رەخنەی رەخنەگران لە ئاستی فیکر و سیاسەتی پەروەردەییی حکومەتی هەرێمی کوردستان ئەوەیە کە حکومەتی هەرێمی کوردستان سیاسەتێکی پەروەردەییی بەعسیانەی هەیە، یان لەسەر هەمان سیاسەتی پەروەردەییی حکومەتی دیکتاتۆریی عێراقی دەڕوات. ئەوەی ئەم جۆرە گازندەیە ڕونی ناکاتەوە یان نایناسێتەوە ئەوەیە کە سیاسەتی حکومەتی بەعسی عێراقیش سیاسەتی دەوڵەتی مۆدێرن بوە و هەوڵی دامەزراندنی نەتەوەی داوە لەڕێی دامەزراندن و تۆکمەکردنی دەستگای گشتگر و مەرکەزی بۆ بەدەستهێنانی یەکێتیی زمان و فەرهەنگ و مێژو لە چوارچێوەی سنورە سیاسییەکەی دەوڵەتی مۆدێرنی عێراقدا. حکومەتی بەعسی عێراقی حکومەتێکی ناسیۆنالیستی بوە و هیی هەرێمی کوردستانیش بە هەمان شێوەیە (بە مانای ئەوەی بنەما فیکری و سیاسییەکەی حکومەت و دەستگاکانی لەسەر بنەمای چەمکی نەتەوە دامەزراون). بۆیە مامەڵە یاسایی و ئیدارییەکانی حکومەتی هەرێمی کوردستان لە کەرتی پەروەردەدا لە هیی حکومەتی بەعسی عێراقی دەچن. جیاوازییەکانیش بەهۆی جیاوازیی مێژوی سەرهەڵدان و گەشەسەندن و ئاستەنگ و دەرفەتەکانی بەردەم ناسیۆنالیزمی کوردی و عەرەبی/بەعسییەوەیە لە عێراقدا. بەڵام هەنگاوە ئیداری و بیرۆکراسییەکانی سیستەمی پەروەردەیی لە عێراقدا بە هەرێمی کوردستانیشەوە هەنگاو و پڕۆسەی تەواو مۆدێرنن. بۆیە ئاسایییە لێکچون لەنێوانیاندا هەبێت. گرێدانی کێشەکانی پەروەردە لە هەرێمی کوردستاندا بە نەبونی فەلسەفە و سیاسەتی پەروەردەیییەوە یان بە چواندنێکی سادەی سیستەمەکە بە هیی حکومەتی بەعسی عێراقی دەبنە گازندە و هوتافی حەماسی، بەڵام داننان بەوەی کە بەڵێ، فەلسەفەی پەروەردەکە ڕونە و سیاسەتەکەشی داهێنراوێکی نوێ نییە و لەمێژینە و تۆکمە و دوبارەیە، دەبێتە سەرەتای رەخنە و توێژینەوەی جیددی.\nئەم میتۆدەی توێژینەوە لە پڕۆسەی پەروەردەدا یارمەتیی ئەوەشمان دەدات باشتر لە کێشەکانی سیستەم و مامەڵە و کارەکانی هەر ئاستێکی پڕۆسەی پەروەردە و خوێندن بگەین و ڕێمان لە چارەسەری پەیوەندیدار و جۆراوجۆر بکەوێت.


پێداگری شێخ نەعیم قاسم لەسەر پەرەی یەکیەتی ویەکگرتوویی لە نێوان نەتەوەی لوبنان - SAHAR KURDISH (Sorani)\nپێداگری شێخ نەعیم قاسم لەسەر پەرەی یەکیەتی ویەکگرتوویی لە نێوان نەتەوەی لوبنان\nشێخ نەعیم قاسم ، جێگری سکرتێری گشتیی حیزبوڵڵای لوبنان بە ئاماژەدان بە یەکیەتی نەتەوەی لوبنان لە قەیرانی بەدی هاتوو لەلایەن عەرەبستانەوە وتی: سەعودیەکان نازانن چۆن هەنگاو هەڵگرن وفرەتر لەجاران ناکارامە مانەوە.\nبە پێی راپۆرتی هەواڵدەری ڕەسا ، جێگری سکرتێری گشتیی حیزبۆڵڵای لوبنان لە وتاردان لە ناوچەی " سەرعین ئەلفوقا ، وتی: عەرەبستان هەوڵی دا هەتا لوبنان بکەوێتە ناو زەلکاو بەڵام ئەو وڵاتە بۆخۆی کەوتە ناوئەو زەلکاوە.\nجێگری سکرتێری گشتیی حیزبۆڵلای لوبنان وتی: عەرەبستان ئێستاکە هەرچەند کە هەوڵ ئەدات هەتا خۆی بێ تاوان پێشان بدات بەڵام تەنیا بەرەو زیانی زۆرتر دەڕوات.\nشێخ نەعیم قاسم هەروەها بە ئاماژەدان بەوە کە خەڵک لە ڕێبازی حیکمەت ، هاوکاری ویەکیەتی نیشتمانی لەبەرانبەر هەرجۆرە داگیر کاری راوەستاون، وتی: کەرەسە وئامیری شەڕاشولە لوبنان بە زەختی ئابووری لەدووی باج وەرگرتنن. عەرەبستان بە خستنە ژێرگوشاری سەعد حەریری بۆ دەس لەکارکێشانەوەی لە پلەی سەرۆک وەزیرانی لوبنان ونوسینی بەیان نامەی دژە حیزبۆڵڵا بۆ ناوبراو ، لەپێناوی ئەوەیە " ترس وتۆقان لە حیزبۆڵڵا"لەلوبنان ولەناوچە پەرەپێ بدات.\nNov 14, 2017 18:26 Asia/Tehran\nڕێبەری باڵای شۆڕشی ئیسلامی: سیاسەتی شەیتانیی ئەمریکا لەبارەی فەلەستین قەت نایەتەدی\nیەکێتی ئوروپا داگیرکرانی خاکی فەلەستینی بەفەرمی ناناسێ


سه‌رۆكی فراكسیۆنێكی یه‌كێتی له‌باره‌ی بڕوانامه‌كه‌یه‌وه رونكردنه‌وه ده‌دات\nکوردستان 2018-01-13 11:13 کۆمێنت 2260 جار بینراوە\nسه‌رۆكی فراكسیۆنی یه‌كێتیی نیشتیمانیی كوردستان له ئه‌نجومه‌نی نوێنه‌رانی عیراق ره‌تیده‌كاته‌وه بڕوانامه‌كه‌ی ساخته‌بێت و ده‌ڵێت "دوو كه‌س له دوو فراكسیۆنی جیاواز له فراكسیۆنه كوردستانییه‌كان ئه‌و تاوانه‌یان ئه‌نجامداوه".\nله‌باره‌ی تۆمه‌تی ساخته‌بونی بڕوانامه‌ی خوێندنی، ئه‌مڕۆ ئارێز عه‌بدوڵڵا سه‌رۆكی فراكسیۆنی یه‌كێتی له ئه‌نجومه‌نی نوێنه‌رانی عیراق له پرێس كۆنفرانسێكدا وتی "هه‌وڵدرا ناوم له‌كه‌دار بكرێت، به‌هیچ شێوه‌یه‌ك په‌یوه‌ندی به په‌روه‌رده‌ی هه‌ولێره‌وه نه‌كرابو بۆ ده‌ركه‌وتنی راستی و دروستی بڕوانامه‌كه‌م، به‌ڵام دوای به‌دواداچون و لێكۆڵینه‌وه ده‌ركه‌وت بڕوانامه‌كه‌م راست و دروسته".\nهه‌روه‌ك جه‌ختیكرده‌وه، ره‌تكردنه‌وه‌ی ئه‌و داوایه‌ی له‌سه‌ری بوه، خۆی له‌خۆیدا به‌درۆخستنه‌وه‌ی ئه‌و لایه‌نه‌یه، كه داواكه‌ی جوڵاندبو، هه‌روه‌ها دۆسیه‌كه به ته‌واوی داخرا و ده‌سته‌ی ده‌ستپاكی عیراق له 8-1-2018 په‌رله‌مانی عیراقی له‌وباره‌یه‌وه ئاگاداركردۆته‌وه.\nسه‌باره‌ت به‌وه‌ی كێ بون ئه‌و داوایه‌یان تۆماركردبو؟ ئارێز عه‌بدوڵڵا وتی "دوو كه‌س له دوو فراكسیۆنی جیاواز له فراكسیۆنه كوردستانییه‌كان ئه‌و تاوانه‌یان ئه‌نجامداوه، ئه‌گه‌ر له ئێستا به‌دواوه كۆتایی به‌و سیاسه‌ت و پیلانه‌یان بهێنن ئه‌وا لێیان خۆش ده‌بم، ئه‌گه‌رنا ناویان ده‌به‌م و با به‌ر له‌عنه‌تی خه‌ڵك بكه‌ون" .


سه‌عید كاكه‌یى زانیاری نوێ له‌سه‌ر جیاكردنه‌وه‌ى ده‌نگه‌كان به‌ده‌ست ده‌خاته‌ڕوو\nهەواڵ / چاوپێکەوتن :: 07/06/2018 :: 5986 جار بینراوە\nتاگ :: هه‌ڵبژاردن چاوپێکەوتن حزبه سیاسیه‌كان\nله چاوپێكه‌وتنێكى دواڕۆژدا، سه‌عید كاكه‌یى ئه‌ندامى ئەنجومەنی كۆمسیۆنى باڵاى سه‌ربه‌خۆى هه‌ڵبژاردنه‌كانى عێراق 'کە ئەنجومەنەکە لەلایەن پەرلەمانی عێراقەوە سڕکراوە' ئاشكرای ده‌كات، گره‌نتى به‌هێز هه‌یه كه ده‌نگى ناو سندوقه‌كان ده‌ستكاریى نه‌كرابێت، چونكه هه‌ر په‌ڕاوێكى ده‌نگدان باركۆدێكى پێوه‌یه، ده‌شڵێت "پرۆسه‌ى جیاكردنه‌وه‌و ئه‌ژماركردنى ده‌نگه‌كان به‌ده‌ست سێ هه‌فته ده‌خایه‌نێت و ئه‌نجامى هه‌ڵبژاردنه‌كانیش ده‌گۆڕێت".\nدواڕۆژ: دواى بڕیارى په‌رله‌مانى عێراق بۆ جیاكردنه‌وه‌و ژماردنى سه‌رجه‌م ده‌نگه‌كان به‌ده‌ست، كه‌ى پرۆسه‌كه ده‌ستپێده‌كات؟\nسه‌عید كاكه‌یى: ده‌ستپێكردنى ئه‌ژمارى ده‌نگه‌كان به‌ده‌ست ده‌كه‌وێته‌سه‌ر ئه‌و دادوه‌رانه‌ى كه ده‌بنه جێگره‌وه‌ى ئه‌ندامانى ئه‌نجومه‌نى كۆمسیۆن، بڕیاره ڕۆژى پێنجشه‌ممه نۆ دادوه‌ر ده‌ستنیشان بكرێن، هه‌روه‌ها له هه‌ر پارێزگایه‌ك دادوه‌رێك ده‌ستنیشان ده‌كرێت تا كاره‌كانى به‌ڕێوه‌به‌ره گشتییه‌كان راپه‌ڕێنێت، بۆیه دواى ئه‌وه‌ى شوێنى خۆیان ده‌گرن و ئه‌ركه‌كانیان پێسپێردرا، ئه‌وكات ده‌ست به ئه‌ژمار و جیاكردنه‌وه‌ى ده‌نگه‌كان ده‌كه‌ن.\nدواڕۆژ: كه‌واته له هه‌فته‌ى داهاتوودا ده‌ست به جیاكردنه‌وه و ژماردنى ده‌نگه‌كان ده‌كرێت؟ چه‌ند ڕۆژى پێویسته بۆ كۆتایهێنان و راگه‌یاندنى ئه‌نجامه‌كان؟\nسه‌عید كاكه‌یى: ئه‌گه‌رێكى زۆر به‌هێز هه‌یه له رۆژى یه‌كشه‌ممه‌ى داهاتوو پڕۆسه‌كه ده‌ستپێبكات، ماوه‌ى سێ هه‌فته‌یش ده‌خایه‌نێت.\nدواڕۆژ: سندوقه‌كان له كوێن و كێ سه‌رپه‌رشتى مه‌یدانیى ده‌كات؟\nسه‌عید كاكه‌یى: سندوقه‌كان له كۆگاكانى كۆمسیۆنن له پارێزگاكان، پرۆسه‌كه له پارێزگاكانه‌وه ده‌ستپێده‌كات به ئاماده‌بوونى بریكار و چاودێرى لایه‌نه سیاسییه‌كان و به سه‌رپه‌رشتى دادوه‌ره‌كان و كارمه‌ندان و نه‌ته‌وه‌یه‌كگرتووه‌كانیش.\nدواڕۆژ: كۆى ژماره‌ى سندوقه‌كان له عێراق چه‌نده؟\nسه‌عید كاكه‌یى: له هه‌موو عێراقدا 52 هه‌زار و 939 سندوق هه‌یه، سه‌رجه‌میان جیا و ئه‌ژمار ده‌كرێنه‌وه.\nدواڕۆژ: ئه‌گه‌ر سندوقێك 80%ى ده‌نگه‌كانى بۆ لایه‌نێك رۆیشتبێت، ئایا ده‌نگه‌كانى ناو ئه‌و سندوقه‌كه ره‌تده‌كرێنه‌وه؟\nسه‌عید كاكه‌یى: به بڕیارى كۆمسیۆن هه‌ر سندوقێك 80%ى ده‌نگدانى تێدا بوو، ئه‌و سندوقه جیاده‌كرێته‌وه و قرتێله‌ى سوورى لێده‌درێت تا ئه‌و كاته‌ى دڵنیابن كه ئه‌و سندوقه 75%ى ده‌نگه‌كانى بۆ لایه‌نێك نه‌ڕۆیشتبێت، ئه‌گه‌ر ئه‌و رێژه‌یه بۆ لایه‌نێك رۆیشتبێت ده‌نگى ناو سندوقه‌كه ره‌تده‌كرێته‌وه.\nدواڕۆژ: به هه‌ڵوه‌شاندنه‌وه‌ى ئه‌نجامى هه‌ڵبژاردنه‌كان، ئایا هه‌ڵبژاردنى پێشوه‌خته ده‌كرێت؟\nسه‌عید كاكه‌یى: به‌هیچ شێوه‌یه‌ك كۆى پرۆسه‌كه هه‌ڵناوه‌شێته‌وه، ئه‌گه‌ر ده‌رچوو كه 51%ى ساخته‌كاریى تێدا نه‌كراوه، ئه‌وا پرۆسه‌كه سه‌ركه‌وتوو بووه، به‌ڵام ئه‌گه‌ر رێژه‌كه له‌وه كه‌متر بوو، واته 35% بوو، ئه‌وا ده‌نگه‌كان پووچه‌ڵ ده‌كرێنه‌وه، پرۆسه‌كه به‌گشتى سه‌ركه‌وتوو بووه، به‌ڵام له‌گه‌ڵ ئه‌وه‌دا ساخته‌كاریى و رووداوى ناخۆش هه‌بووه كه له‌مێژووى عێراقدا نه‌بووه.\nدواڕۆژ: ئایا به‌م پرۆسه‌یه ئه‌نجامى هه‌ڵبژاردنه‌كه ده‌گۆڕێت، واته پێچه‌وانه‌ى ئێستا ده‌بێته‌وه؟، گه‌ره‌نتى چییه له‌ماوه‌ى چه‌ند رۆژى رابردوودا ده‌نگى ناو سندوقه‌كانیش ده‌ستكارى نه‌كرابێت؟\nسه‌عید كاكه‌یى: گه‌ره‌نتى هه‌یه، چونكه هه‌ر په‌ڕاوێكى ده‌نگدان باركۆدێكى پێوه‌یه، باركۆده‌كه‌یش دووباره نه‌بووه‌ته‌وه له هه‌موو عێراق و ته‌نانه‌ت له بنكه‌كانى ده‌نگدان له ده‌ره‌وه‌ى وڵاتیش، هه‌ر په‌ڕاوێكى ده‌نگدان باركۆدى له‌سه‌ر نه‌بێت فه‌رامۆش ده‌كرێت، هه‌ر په‌ڕاوێكیش له‌چوارچێوه‌ى ده‌فته‌ره‌كه ون بووبێت، ئه‌وا به‌رپرسى وێستگه یاخود بنكه یان نوسینگه‌كه لێپێچینه‌وه‌ى له‌گه‌ڵدا ده‌كرێت و ره‌نگه بدرێته دادگا، جگه له‌وه پرۆسه‌كه‌یش به سه‌رپه‌رشتى دادوه‌ره‌كان و ئه‌و كارمه‌ندانه‌یه كه له ساخته‌كاریی نه‌گلاون، بێگومان ئه‌نجامى هه‌ڵبژاردنه‌كه ده‌گۆڕێت، چونكه هه‌ر ساخته‌كارییه‌ك كه ده‌كرێت مه‌به‌ستى هه‌یه بۆ ئه‌وه‌ى ئه‌نجامێكى هه‌ڵه بخاته‌ڕوو، به‌ڵام كاتێك ئه‌ژمارى ده‌نگه‌كان به‌ده‌ستى بكرێت پێچه‌وانه‌ى ئه‌وه دێته ئاراوه، رێژه‌ى ساخته‌كارى له ده‌نگه‌كان 25%ه كه ره‌نگه كه‌متر یان زیاتر بێت، به‌پێى ئه‌وه گۆڕانكاریى له كاندیده‌كاندا ده‌كرێت.\nدواڕۆژ: له ئه‌گه‌رى پێچه‌وانه‌ى ئه‌نجامه‌كان ئایا ئه‌وانه‌ى كۆمسیۆن كه لێى به‌رپرسیارن، له دادگا لێكۆڵینه‌وه‌یان له‌گه‌ڵدا ده‌كرێت؟\nسه‌عید كاكه‌یى: ده‌سه‌ڵاتى دادوه‌رى ئه‌ركى به‌رقه‌راركردنى یاسایه، بۆ ئه‌و مه‌به‌سته‌ش به ئه‌ركى خۆى هه‌ڵده‌سێت بۆ لێكۆڵینه‌وه، پاشان ئه‌وه‌ى كه‌مته‌رخه‌م یان تاوانبار بووبێت، به‌پێى یاسا سزاده‌درێت.\nدواڕۆژ: ئه‌و ئه‌ندامانه‌ى كۆمسیۆن كه گومانیان له‌سه‌ره ئایا راگیراون یان له‌ژێر لێكۆڵینه‌وه‌دان؟\nسه‌عید كاكه‌یى: جارى پرۆسه‌كه كۆتایی نه‌هاتووه، ئێمه وه‌كو نۆ كۆمسیار له‌گه‌ڵ سه‌رجه‌م به‌ڕێوبه‌ره گشتییه‌كان له كاره‌كانمان سڕكراوین، كه پرۆسه‌ى لێكۆڵینه‌وه ده‌ستیپێكرد، ئه‌وه‌ى كه‌مته‌رخه‌م بووبێت و له‌سه‌رى ساغبێته‌وه كه ده‌ستكاریى ده‌نگ یان ساخته‌كاریى كردبێت راده‌پێچرێت بۆ دادگا و سزاى خۆى وه‌رده‌گرێت.\nدواڕۆژ: ئایا به‌هه‌مانشێوه ئه‌و لایه‌نه سیاسییانه‌ى تۆمه‌تى ساخته‌كارییان به‌سه‌ردا ساغببێته‌وه ده‌خرێنه لیستى ره‌شه‌وه، بۆ ئه‌وه‌ى به‌شداریى هه‌ڵبژاردن نه‌كه‌ن؟\nسه‌عید كاكه‌یى: لیستى ره‌شمان نییه، به‌ڵام به‌پێى یاسایى ژماره 45ى ساڵى 2013ى هه‌مواركراوى ئه‌نجومه‌نى نوێنه‌ران، هه‌ر لایه‌نێك یان كاندیدێك له ساخته‌كارییه‌وه گلابێت سزا ده‌درێت، قورسترین سزایش دوورخستنه‌وه‌ى ئه‌و لایه‌نه یان كاندیده‌یه له پرۆسه‌ى هه‌ڵبژاردن.\nدواڕۆژ: ده‌بێت رۆڵى نه‌ته‌وه‌یه‌كگرتووه‌كان و ئه‌مریكا له دووباره جیاكردنه‌وه‌و ئه‌ژماركردنى ده‌نگه‌كان به‌ده‌ست، چۆن بووبێت؟\nسه‌عید كاكه‌یى: تا ئه‌و راده‌یه‌ى من ئاگاداربم هه‌ڵوێستێكى باشیان هه‌بووه.


ئیدلب و داهاتووی سوریا\nئیدلب لە دەسپێکی شەڕی سوریاوە بووەتە مۆڵگەی جیهادیەکان. ئێستا ڕژێمی سوریا بۆ به‌ده‌ستهێنانه‌وه‌ی شاره‌كه بە پشتگیری ڕووسیا لە پێشڕەویدایە. ڕووداوەکانی ئەم دواییەی ئیدلب جارێکی دیکە خەریکە دەبێتە هۆی قەیرانێکی مرۆیی. ئێمە کەمتر ئاگاداری ڕەوشی ناوخۆی ئەو پارێزگایەین، بەڵام ئەگەر تێبینی بکەین دەبینین ژمارەیەکی زۆر گروپ هه‌ن پڕچەککراون و دژی یەکتر لەسەنگەردان، ئەمەش ڕەوشی مەترسیداری ئیدلیبمان بۆ دەردەخات. ڕێگەی دەرچوونی ملیۆنان کەسی مەدەنیش تەنها تورکیایە.\nئەگەر ئێمە سەرنجی ڕێککەوتنه‌كانی ئەستانه و سووچی بدەین ئەوەمان بۆ دەردەکەوێت، ئیدلب کرا بە قوربانی حەلەب. بەرپرسیاری دۆخی مەترسیداری ئیدلب و قەیرانی مرۆیی، ئەوانەن کە فرمێسکی تیمساحیان بۆ حەلەب دەڕشت.\nحکومەتی تورکیا کە لە ئیدلب خاڵی چاودێری دروستکردبوو، نەیتوانی درێژە بە هەژموونی خۆی بدات. خاڵەکانی ڕێککەوتنی سووچیی جێبەجێ نەکرد و بەردەوام یاری بە کات کرد. ڕووسیاش بە ئاشکرا و بە نهێنی زۆر جار هۆشداری دایە تورکیا کە دەبێت ڕێککەوتنەکە جێبەجێبکات.\nلەئێستادا پێویستە تورکیا خاڵەكانی چاودێریی چۆڵبکات. لەلایەکی دیکەوه شاره‌كه ڕووبەڕووی قەیرانی مرۆیی دەبێتەوە و ملیۆنان کەس بەرەو سنوورەکانی کۆچ دەکەن. تورکیا گەیشووەتەوە کۆتایی ڕێگا. هێزە دەرەکییەکانیش کە بۆ بەرژەوەندی خۆیان لە سوریان، ناتوانن ڕێگەچارەیەک بدۆزنەوە.\nوڵاتانی ئەوروپا دەترسن شەپۆلێکی دیکەی پەنابەران ڕوو لە وڵاتەکانیان بکات. تورکیاش شەپۆلی پەنابەرانی وەک مەترسیەک لەسەر ئاسایشی نەتەوه‌یی وڵاتەکەی لەقەڵەمداوە. هێرشەکەی ئەم دواییەی ڕووسیا و سوریا بۆ سەر هەندێک ناوچەی ئیدلب، هاوکێشەکانی گۆڕیوە. بەهۆی ئەوەوە ئەردۆغان لە ٢٩ی ئابدا سەردانی ڕووسیای کرد و لەگەڵ پوتین کۆبووەوە. دواتر سوریا ئاگربەستی یەکلایەنەی ڕاگەیاند، بەڵام نازانرێت تورکیا کە خەریکی چۆڵکردنی خاڵە چاودێرییەکانی ئیدلبە چ ئیمتیازێکی بە ڕووسیا داوە.\nلەئێستادا تورکیا ئەگەری شەپۆلێکی دیکەی پەنابەرانی سوریا بەرەو ئەوروپا وەک کارتێکی فشار لەدژی ڕۆژئاوا بەکاردەهێنێت. گۆرانکاریەکانی ئیدلب بوونەتە هۆی ئەوەی تورکیا لە باکوور و ڕۆژئاوای سوریا لە ئەمریکا نزیکببێتەوە. لەکاتێکدا کە هێڵەکان یەکلایی دەبنەوە، ڕووسیا هێرشەکانی لە ئیدلب زیاتر دەکات و دەیەوێت هۆشداریەکی بچووک بە تورکیا بدات.\nشەڕی هەشت ساڵەی سوریا کە بە وەکالەت بەڕێوەدەبرێت، خەریکە لە ئیدلب قەتیس دەبێت. ئیدلب بەهۆی داگیرکردنی عەفرین و جەرابلوس و عەزاز و ئەلباب لەلایەن تورکیاوە کەوتە ئەم دۆخەوە. ئەو هێزانەن کە رێککەوتنەکانی سوچی و ئاستانەیان لەو پارێزگایە جێبەجێکرد، بەرپرسیاری دۆخی ئیدلب و قەیرانی مرۆیین. تورکیاش بەهۆی فۆبیای کوردەوە لەو سیاسەتەوە گلاوە.\nتورکیا لەسەرەتاوە بەشێک بووە لە یاریەکانی ڕووسیا و لەبەرامبەر داگیرکردنی عەفرین لە غۆتەی ڕۆژئاوا کشایەوە. لەگەڵ ڕووسیادا رێککەوت ئیدلب بکاتە پەناگە بۆ گرووپە جیهادیەکان. هەموو کەس و لایەک دەزانن، ئیدلب کۆتایی ڕێگەکەیە. ئەمریکاش لە ئیدلب پەناگەی گرووپەکانی سەر بە قاعیدەی بۆردومانکرد. هێرشەکەی ئەمریکا بەدڵنیاییەوە بە ئاگاداری رووسیا ئەنجامدراوە. وادەردەکەوێت لایەنەکان لەسەر لەناوبردن یان هەڵوەشاندنی گروپە جیهادیەکان رێککەوتبن.\nقەیرانی ئیدلب بووەتە قەیرانێکی مرۆیی. هێزەکانی ڕژێمی سوریا بە هاوکاری ڕووسیا شارۆچکەی خان شه‌یخوون و مورەکیان کۆنترۆڵکرد و بەمەش هەوڵی کۆنترۆڵکردنی هەموو دەروازەکانی ئیدلب دەدەن. ڕژێم بڕیاری کۆنترۆڵکردنی ئیدلبی داوە. بیانووی وڵاتانی ڕۆژئاوا و تورکیا بە تەنها دروستبوونی شەپۆلێکی دیکەی پەنابەرانە. چۆنیەتی دەستپێکردنی پرۆسەی لەناوبردنی گروپە چەکدارەکان، گەورەترین هەڕەشە لە خەڵکی مەدەنی دەکات. لەئێستادا ئاگربەست هەیە. ئیدی ڕێککەوتنەکانی سووچی و ئاستانه‌ش کاریان پێناکرێت و پێویستە بەدوای چارەسەریەکی دیکەدا بگەڕێن.\nپێویستە ئەزموونی باکووری سوریا وەک چارەسەری قەیرانی سوریا ببینرێت. گەلانی سوریا و هێزە دیموکراتەکان لە باکوور و ڕۆژهەڵاتی سوریا چارەسەریان دۆزیوەتەوە. هێزەکانی سوریای دیموکرات شەڕی داعشیان کرد و ئاسایش و ئارامییان لە باکوور و ڕۆژئاوای سوریا بەرقەڕارکرد.\nدوای کردنەوەی گرێ کوێرەی ئیدلب، دەست بە چارەسەرێکی ئاشتیانە و پێڤاژووی جنێڤ دەکرێت و هێڵی سێیەم کە ئەزموونی گەلی کورد و هەسەدەیە، بۆ هەموو سوریا دەبێتە نموونە و چارەسەری.\nسەرچاوە: یەنی ئوزگور- پۆلیتیکا\nئیدلب و داهاتووی سوریا\nئیدلب لە دەسپێکی شەڕی سوریاوە بووەتە مۆڵگەی جیهادیەکان. ئێستا ڕژێمی سوریا بۆ به‌ده‌ستهێنانه‌وه‌ی شاره‌كه بە پشتگیری ڕووسیا لە پێشڕەویدایە.


حەكیم چی بە وەفدی كورد وتووە؟ – تۆڕی میدیایی خەڵک\nحەكیم چی بە وەفدی كورد وتووە؟\n2018/09/03 - 5:48 PM\nسەرۆكی ڕەوتی حیكمەی نیشتمانی، جەختی لەسەر گرنگی پڕۆژەی زۆرینەی نیشتمانی كردەوە بۆ وەفدی كوردی، كە ئێستا لە بەغدایە و وەفدەكەش پڕۆژەكەی بە بەها وەسف كرد، كە شیاوی جێبەجێكردنە.\nعەممار حەكیم لە بەیاننامەیەكدا لە دوای پێشوازی لە وەفدی كوردی لە بەغدا ڕایگەیاندووە، “لە چاوپێكەوتنەكەدا باس لەو گفتوگۆیانە كراوە، كە بۆ پێكهێنانی گەورەترین كوتلەی پەرلەمانی ئەنجام دەدرێن”، جەختیشی لەسەر گرنگی پڕۆژەی زۆرینەی نیشتمانی كردۆتەوە، كە بەپێی بەیاننامەكە، چارەسەرێكی واقعیانەیە بۆ زۆرێك لەو كێشە سیاسی و خزمەتگوزاریانەی عیراق پێوەیان گیرۆدەیە.\nحەكیم ئاماژەی بە گرنگی بەدامەزراوەكردنی هاوپەیمانی داهاتوو و بەدیهێنانی بەدامەزراوەكردن كردۆتەوە لە ئیدارەدا، جەختیشی لەسەر پێویستی پارێزگاریكردن لە بەرژەوەندی نیشتمانی و باسكردنی لە هەموو گفتوگۆكاندا كردۆتەوە.\nهەر بەپێی بەیاننامەكە، وەفدی كورد، “پڕۆژەی زۆرینەی نیشتمانی بە پڕۆژەیەكی سەركەوتوو و شیاو بۆ جێبەجێكردن” وەسفكردووە، جەختیشی لەسەر “گرنگی پێكهێنانی حكومەتێكی بەهێز، كە بتوانێت خزمەت بە گەلی عیراق بكات” كردۆتەوە.\nئەمڕۆ دوو شەممە، كوتلەی “چاكسازی و ئاوەدانكردنەوە” خۆی وەك گەورەترین كوتلەی پەرلەمانی عێراق ڕاگەیاند، كە زیاتر لە 180 پەرلەمانتاری كۆكردۆتەوە.\nكوتلەكە پێكدێت لە نەسر، سائیرون، حیكمە، وەتەنیە، بەرەی توركمانی و ژمارەیەك كوتلەی دیكە كە لە نێویاندا “نەوەی نوێ” تاكە لیستی كوردی هەیە.\nعەمار حەكیمعيراقهەرێمی كوردستانهەلبژاردنی پەرلەمانی عێراق\nكێشەی گرانی كرێی دوكان دەگەیەنرێتە ئەنجومەنی پارێزگا\nفەتح: یەكگرتووی ئیسلامی هاتە پاڵ هاوپەیمانیەكەمان\nموسەنا ئەمین هەڵوێستی حزبەكەی لەسەر دوو بەرەكەی عیراق ڕاگەیاند


حه‌یده‌ر عه‌بادی له‌سه‌ر هه‌ڵكوتانه سه‌ر ماڵه‌كه‌ی روونكردنه‌وه‌یه‌كی بڵاوكرده‌وه\nحه‌یده‌ر عه‌بادی، سه‌رۆك وه‌زیرانی پێشووی عێراق، له‌باره‌ی گه‌مارۆدانی ماڵه‌كه‌ی له‌لایه‌ن پاسه‌وانه‌كانی عادل عه‌بدولمه‌هدی، سه‌رۆك وه‌زیران روونكردنه‌وه‌یه‌كی بڵاوكرده‌وه‌و ئاشكرایده‌كات: به‌و مامه‌ڵه‌ی پاسه‌وانه‌كانی عادل عه‌بدولمه‌هدی تووشی شۆك بوون.\nپاش ئه‌وه‌یه رۆژی سێشه‌ممه هێزێكی پاسه‌وانه‌كانی عادل عه‌بدولمه‌هدی هه‌ستابوون به داخستنی كۆمه‌ڵگایه‌كی نیشته‌جێبوون كه ماڵی حه‌یده‌ر عه‌بادیش له‌و كۆمه‌ڵگایه‌دا بووه.\nنووسینگه‌ی حه‌یده‌ر عه‌بادی له به‌یاننامه‌یه‌كدا رایگه‌یاند: په‌یوه‌ندیان به نووسینگه‌ی عادل عه‌بدولمه‌هدی كردووه‌و وتوویانه له‌وباره‌یه‌وه پرسیار و به‌دواداچوون ده‌كه‌ن، به‌ڵام په‌یوه‌ندییان پێوه نه‌كردونه‌ته‌وه‌و هیچ شتێكیان بۆ روون نه‌كردونه‌ته‌وه، له‌به‌رامبه‌ریشدا هێزه‌كانی عه‌بادی له پێناو دروست نه‌بونی بارگرژی هه‌موو ناوچه‌كه‌یان به ماڵه‌كه‌ی سه‌رۆكوازیرانی پێشووشه‌وه ڕاده‌ستی هێزه‌كانی عادل عه‌بدولمه‌هدی كردووه، به‌ڵام به‌ڵام له‌و هه‌ڵسوكه‌وته له ناكاوه‌و تووشی شۆك بوون.\nنووسینگه‌ی عه‌بادی ئاماژه‌ی به‌وه‌شكردووه: هه‌مان ڕۆژ عادل عه‌بدولمه‌هدی، سه‌رۆك وه‌زیرانی عێراق په‌یوه‌ندیی به حه‌یده‌ر عه‌بادییه‌وه كردووه و پێێ ڕاگه‌یاندووه: ئاگادار نه‌بووه‌و بێ پرسی ئه‌وكاره ئه‌نجامدراوه، سه‌رۆكوه‌زیرانی عێراق جه‌ختی له‌وه‌شكردووه‌ته‌وه: له چوارچێوهیه‌كی راست و درووستدا مامه‌ڵه له‌گه‌ڵ موڵك و ماڵی ده‌وڵه‌ت ده‌كرێت و بۆ هه‌موو لایه‌ك وه‌ك یه‌ك ده‌بێت.


سه‌ره‌کی, ٢٢ ی مانگی سێ ٢٠١٩ page pageno\nهه‌ینی ٢٢ ی مانگی سێ ٢٠١٩\nسەرۆک ترامپ: کاتی ئەوە هاتووە ئەمەریکا دان بنێت بە سەروەری ئیسڕائیلدا لە جۆلان\nسەرۆکی ئەمەریکا دانۆڵد ترامپ وتی ئێستا کاتی ئەوەی هاتووە پشتیوانی لە سەروەری ئیسڕائیل بکەین لە بەرزاییەکانی جۆلان کە لە جەنگی ساڵی 1967 دا ئیسڕائیل داگیریکرد\nوەزارەتی بەرگری ئەمەریکا: شیانی هەیە پـێدانی فڕۆکەی F-35 بە تورکیا ڕابگیرێت\nگوتەبێژی وەزارەتی بەرگری ئەمەریکا بۆ کاروباری تورکیا و یەکێتی ئەوروپا دەڵێت مەسەلەی ڕاگرتنی پـێدانی فڕۆکەی جۆری F-35 بە تورکیا شیانی هەیە ڕووبدات\nکۆمەڵەی سوریا: لە عەفرین لەسەر نەورۆز خەڵک دەسـتگیرکراوە\nکۆمەڵەی سوریا بۆ چاودێری مافەکانی مرۆڤ دەڵێت بەپـێی چەند سەرچاوەیەکی بڕواپـێکراو، گروپەکانی ئۆپـۆزسیۆنی سوریای سەر بە ئەنکەرە لە عەفرین ژمارەیەک گەنج و پـیاویان دەسـتگیرکردووە بە تاوانی ئاهەنگگێڕان بەبۆنەی جەژنی نەورۆز و کردنەوەی ئاگر\nئارێز عه‌بدوڵا: لە ناو یەکێتی و كوردستان ئاڕاستەیەک هەیە کە حکومەتی پارێزگاکان یا دوو ئیداره‌یی دروست بكرێت\n"به‌ڕاشكاوی بڵێم له‌ناو یه‌كێتیدا ئاڕاسته‌یه‌كی باڵا ده‌ست هه‌یه كه به‌هیچ جۆرێك مه‌رجه‌كانی پارتی قبوڵ نه‌كه‌ین."\nد. شایەن عەسکەری: ئەو کاتەی ئازادبووم دەنگم کاریگەرتر بوو، بە بەراورد بە ئێستا کە ئەندامی فراکسیۆنی گۆڕانم لە پەرلەمانی کوردستان\nمن ھاتمە سەر شەقام بۆ ئەوەی داوای موچەی بێ پاشەکەوت بکەم . شانبەشانی مامۆستایان چوومە سەر شەقام، بەڵام لەناو خۆپێشاندانەکە گولـلەی پلاستیکییان بەرووی خۆپێشاندەران تەقاند و ھەوڵی شکاندنی مۆبایلەکەی منیش درا\nوەزیری دەرەوەی ئەمەریکا سەردانی رۆژهەڵاتی ناوەڕاست دەکات\nوەزیری دەرەوەی وڵاتە یەکگرتووەکان مایک پەمپێیۆ لە رۆژهەڵاتی ناوەڕاستدایە بۆ وتووێژی ئاسایشی هەرێمی لە کوەیت، ئیسرائیل و لوبنان لە کاتێکدا واشنتن تێدەکۆشێت بۆ بە دەستهێنانی پشتگیری لە بەرهەڵستیدا بۆدەست درێژیەکانی ئێران.


کەریم شەریف قەرەچەتانى کەى دەمرێت؟!\n11/19/2020 9:33:00 AM 137 جار خوێندراوەتەوە\nئێمە فێرین بکێشین بەڕانماندا بۆ لەدەستدانى کەسێکى گرنگ، ئێمە حەزمان لەوەیە بڵێین مەخابن قەدرمان نەزانى، شێت و شەیداى ئەوەین دواى مردن شین و شەپۆڕیان بۆ بکەین، سەر بۆ گۆرانیەک با دەدەین کە دەڵێت (لەپاش مەرگم چ فایدەیە بێیە سەر قەبرم لەبۆ شیوەن) کەچى هەر لە پاش مەرگیان بیرمان دەکەونەوە.\nمن بۆ خۆم بۆ تاقە جارێکیش لە نزیکەوە د. کەریم شەریف قەرەچەتانیم نەدیوە، لێ هەمیشە گوێى لێ دەگرم، چۆن چێژ لە گوێگرتن لە د. محەمەد خانى دەبینم، بە نزیکەیی هەمان سود لە د. کەریم دەبینم، ناوێرم بڵێم (پێموایە) ئێستا بووە بە مۆدێل (پێت چۆن بێت) بۆت دائەنێن، ناشمەوێت بڵێم (بەڕیشی کێ ڕەوایە) چونکە وادەزانن لەگەڵ بەڕێز مەلا بەشیرمە، لەکاتێکدا من ئەو مەسەلەى ریشە دروشمێکى خوێندکارانى زانکۆى سلێمانیم بیر دەهێنێتەوە کە دژى بە پارەکردنى خوێندن لە زانکۆى ئایندە دەیانوت (بەڕیشی کێ رەوایە، شەهادە بە گەڵایە) کەچى ئێستا لە زۆربەى زانکۆکان شەهادە بەگەڵایە، ئەوکات زانکۆى ئایندەیان داخست، ئەوەتا ئێستا ئایندەى ئەو کاتەیە، بزانە چی دەگوزەرێت لەو هەموو زانکۆ ئەهلی و حکومیانە!، بەڵام زانکۆیەک هەیە بێ بەرانبەر رۆژانە لە رادیۆ و تیڤى و ف.ب و کەناڵە جیاوازەکانەوە هاوار دەکات و کەسمان گوێى لێ ناگرین.\nد. کەریم بە زمانێکى روون و ڕەوان، بە دەنگێکى ساف و زوڵاڵ لەبارەى هەموو شتێکەوە دەدوێت، ئەگەرچى درێژبڕى لە قسەکانیدا هەیە، کەچى لە دێڕەکان بێزار نابیت، د. کەریم دەیەوێت چاکسازى لە کۆمەڵگادا بکات، دەیەوێت تاک چاک بکات، تاکو کۆمەڵگا چاک ببێت، بیرمە بەدڵ حەزم دەکرد لەبەرانبەر د. هەڤاڵ ببێتە کاندید بۆ پارێزگاى سلێمانى، خۆى ڕەتى کردەوە، ئێستا تێدەگەم ئاقڵ بوو، نەیکرد، چۆن د. کەریم بۆ ئەوە خوڵقاوە وەعز بدات، بۆ ئەوە دەشێت بێتە نێو ماڵەکانمانەوە نەک لە دڵەکانیشمان تەرا ببێت، د. کەریم دەزانێت کێشەکانى ماڵى هەر یەکێمان چییە، بە پەلە پێمان دەڵێت تاکو فریایی قسەیەکى تر بکەوێت، بە یەکێکى تر دەڵێت و ئێمە سودى لێ دەبینین.\nنازانم د. کەریم کەى دەمرێت، ناشڵێم بریا ئەوە رووى نەدایە، چۆن دەزانم مردن تەنها شتە عەدالەتە، تەنها شتە هەمووان دەگرێتەوە، بەڵام تەمەنا دەکەم وا زوو ئەوە روو نەدات، ڕەنگە ئێستا زۆرێک گوێى لێ نەگرن، ئەو قسەى خۆى هەر دەکات، لێ دڵنیام رۆژێک دێت دەڵێن مەخابان قەدرمان نەزانى، رۆژێک دێت خۆى نەماوە و گەنجینەیەک لە ئامۆژگارى و رێنوێنى جێ هێشتووە، ئەوکات دەبێت دامەزراوەیەک دابمەزرێنن و بەرهەمە نووسراو و بینراو و وتراوەکانى کۆبکەنەوە و ببێتە یەکێک لەو زانکۆیانە لە رۆژانێکدا بێ بەرانبەر خەریکى هۆشیارى تاک بوو کە زۆربەى زانکۆکان ببوون بە تیجارى.\nبرا گەورە لە ١٩٨٤ تاکو ئێستا\nچەمکى برا گەورە لە نێوان رەخنە و ستایشدا


کاربۆن دووئۆکسید - ویکیپیدیا، ئینسایکڵۆپیدیای ئازاد\n(ڕەوانەکراوە لە دووئۆکسیدی کاربۆنەوە)\nگەردیلەی دووئۆکسیدی کاربۆن\nکاربۆن دووئۆکسید یان دوانۆکسیدی کاربۆن (بە ئینگلیزی: Carbon dioxide، فۆرمۆڵی کیمیایی: CO2، سی ئۆ توو) گازێکە لە تێکەڵ بوونی کاربۆن لەگەڵ ئۆکسجین پێک دێت. گازی کاربۆنیک بەھۆی سووتانی خەڵووز و ماکی زیندەڵ (ئالی) لە نزیک ئۆکسجین، ترش ھەڵگەڕانی شلەمەنی، ھەناسەدانی ئاژەڵ و ڕوەک و … ھتد بەرھەم دێت.\nدوو ئۆکسیدی کاربۆن گازێکە بێڕەنگ، بە تامێکی ترش ئاساوە کە کێشی تایبەتی ١٫٥٢ ی بۆ تۆمار کراوە. لە بەر ئەوەی ئەم گازە لە ھەوا قورسترە، ھەمیشە لای ژێرووی ھەوا دەگرێ و حەزی لە نیشتنە.\nڕوەکەکان لەم گازە بۆ بەرھەم ھێنانی کاربۆھایدریت لە ڕەوتانەی فۆتۆسەنتێزدا کەڵک وەردەگرن و بە گرتنی ئەم گازە، لە خۆیانەوە ئۆکسجین بەرەڵا دەکەن. CO2ی ناو بەرگە ھەوا وەک ئەسپەرەیەکی گەرمایی زەوی دەپارێزێت و لە سارد بوونەوەی بەرگری دەکا، گەرچی خەست بوونەوەی ئەم گازە لە ھەوادا بە یەکێک لە ھۆکارەکانی پیس بوونی ژینگە دێتە ھەژمار.\nگازی گوڵخانەیی کە دوو ئۆکسیدی کاربۆنیش یەکێکە لەوان دەبێتە ھۆی تێپەڕبوونی تیشکی تاوی درێژ شەپۆل لە ھەورەکان و پاش وێکەوتن لە زەوی ھەڵدەگەڕێتەوە و درێژایی شەپۆلەکەی کورت دەبێتەوە و لە تیشکی ژووربنەوشەوە دەبێتە تیشکی ژێرسوور.\nتیشکە ژێرسوورەکان جێگەی مەترسی نین و دوای وێکەوتن لە گازە گوڵخانەیییەکان لێی دەرباز نابن ھەڵدەگەڕێنەوە و دەبنە ھۆی گەرم بوونی گۆی زەوی.\nگازی دوو ئۆکسیدی کاربۆن یەکەم جار لەلایەن زانای سکۆتلاندی، جۆزێف بلەک، لە ساڵی ١٧٥٠ زایینی لە زانکۆی گلاسکۆ دۆزرایەوە.\nئەم کیمیا وتارە کۆلکەیەکە. دەتوانیت بە فراوانکردنی یارمەتیی ویکیپیدیا بدەیت.\nوەرگیراو لە «https://ckb.wikipedia.org/w/index.php?title=کاربۆن_دووئۆکسید&oldid=719248»\nدەروازەی کیمیا/وتارە پەیوەندیدارەکان\nوتارە کورتەکانی کیمیا\nئەم پەڕەیە دواجار لە ٢٠:٠٦ی ٢٣ی ئەیلوولی ٢٠٢٠ نوێ کراوەتەوە.